text:
TA 3
Lɔ̃ Ame Siwo Mawu Lɔ̃na
“Ame si zɔna kple nunyalawo la, adze nunya.”—LODODOWO 13:20.
1-3. (a) Nyatefenya kae Biblia ɖe gblɔ? (b) Aleke míawɔ atia xɔlɔ̃ siwo akpɔ ŋusẽ nyui ɖe míafe agbenɔnɔ dzi?
LE MƆ aɖe nu la, mí amegbetɔwo míele abe tsiletse alo papahũ ene. Abe ale si ko ne wode papahũ tsi me wòlɔa tsiae ene la, míawo hã míete ŋu xɔa ame siwo dome míele la fe nuwɔnawo dea eme. Ele bɔbɔe be míasrɔ̃ ame siwo míedea ha kplii la fe nɔnɔmewo, didiwo, kple agbenɔnɔ, ɖewohĩ le míawo ŋutɔwo fe manyamanya me gɔ̃ hã.
2 Biblia fe nya siawo nye nyatefe matrɔmatrɔ be: “Ame si zɔna kple nunyalawo la, adze nunya, ke ame si dea ha kple bometsilawo la, eme manyo nɛ o.” (Lododowo 13:20) Menye ame siwo míedoa goe hedoa gbe na dzro ko fe nya gblɔm lododo sia le o. Nyagbɔgblɔ “zɔna kple” fia hadede si yia edzi. Biblia ŋuti numekugbalẽ aɖe gblɔ tso kpukpui sia ŋu be: “Be woazɔ kple ame aɖe bia be woalɔ̃ amea ahaku ɖe eŋu.” Ðe màlɔ̃ ɖe edzi be míesrɔ̃a ame siwo míelɔ̃ la fe nuwɔnawo oa? Nyatefee, esi wònye be míekuna ɖe ame siwo míelɔ̃ ŋu vevie ta la, woate ŋu akpɔ ŋusẽ ɖe míafe agbenɔnɔ dzi—ate ŋu anye ŋusẽ nyui alo ŋusẽ gbegblẽ.
3 Hafi míate ŋu ayi edzi anɔ Mawu fe lɔlɔ̃ la me la, ele vevie be míadi xɔlɔ̃ siwo fe agbenɔnɔ akpɔ ŋusẽ nyui ɖe mía dzi. Aleke míate ŋu awɔ esiae? Kpuie ko la, míate ŋu awɔ esia ne míelɔ̃ ame siwo Mawu lɔ̃na, eye míedze xɔlɔ̃ ame siwo nye exɔlɔ̃wo. Wò ya bu eŋu kpɔ ko. Ðe menye ame siwo ɖea nɔnɔme nyui siwo Yehowa dina be woanɔ ye xɔlɔ̃wo si fiana lae anye xɔlɔ̃ nyuitɔwo kekeake na mí oa? Ekema na míakpɔe ɖa be ame kawo fomevie Mawu lɔ̃na hã. Ne nu siwo Yehowa di tso exɔlɔ̃wo si le susu me na mí nyuie la, akpe ɖe mía ŋu míatia xɔlɔ̃ nyuiwo.
AME SIWO MAWU LƆ̃NA
4. Nu ka tae Yehowa tɔ dzɔ be wòatia ame siwo wòdi be woanye ye xɔlɔ̃wo, eye nu ka tae Yehowa yɔ Abraham be “xɔ̃nye”?
4 Yehowa metiaa ame sia ame ko be wòanye ye xɔlɔ̃ o. Ðe etɔ medzɔ be wòawɔ tiatia le go sia me oa? Etɔ dzɔ, elabena eyae nye xexea me katã fe Afetɔ Dziɖulagã la, eye be ame nanye exɔlɔ̃ ye nye mɔnukpɔkpɔ gãtɔ kekeake si ate ŋu asu ame si. Ke ame kawo fomevie wòtiana be woanye ye xɔlɔ̃wo? Yehowa tena ɖe ame siwo ka ɖe eyama dzi eye woxɔ edzi se bliboe la ŋu. Le kpɔɖeŋu me, bu blemafofo Abraham, ame si ɖe xɔse sẽŋu fia la ŋu kpɔ. Xɔse fe dodokpɔ kae asesẽ na vifofo wu esia be woabia tso esi be wòatsɔ via asa vɔe? * Gake Abraham lɔ̃ faa ‘be yeatsɔ Isak ana,’ elabena exɔe se bliboe be “Mawu ate ŋu afɔe ɖe tsitre tso ame kukuwo dome.” (Hebritɔwo 11:17-19) Esi Abraham xɔ Mawu dzi se alea eye wòɖo toe ta la, Yehowa yɔe lɔlɔ̃tɔe be “xɔ̃nye.”—Yesaya 41:8; Yakobo 2:21-23.
5. Aleke Yehowa bua ame siwo ɖoa toe nutefewɔwɔtɔe?
5 Yehowa dea asixɔxɔ míafe toɖoɖo nutefewɔwɔtɔe ŋu. Elɔ̃a ame siwo bua nutefewɔwɔ na eyama nu vevitɔe le agbe me. (Xlẽ 2 Samuel 22:26.) Míekpɔe le agbalẽ sia fe Ta 1 me be Yehowa kpɔa dzidzɔ ɖe ame siwo ɖoa toe le esi wolɔ̃e ta la ŋu. Lododowo 3:32 gblɔ be: “Tsi metoa Eya kple nu dzɔdzɔe wɔlawo dome o.” Yehowa kpea ame siwo wɔa efe nudidiwo dzi nutefewɔwɔtɔe la dɔmenyotɔe be woava dze yefe “agbadɔ” me—be woava subɔ ye ahado gbe ɖa na ye faa.—Psalmo 15:1-5.
6. Aleke míaɖee afia be míelɔ̃ Yesu, eye aleke Yehowa sena le eɖokui me ɖe ame siwo lɔ̃ Via ŋu?
6 Yehowa lɔ̃a ame siwo lɔ̃ Yesu, si nye efe Tenuvi la hã. Yesu gblɔ be: “Ne ame aɖe lɔ̃m la, alé nye nya la me ɖe asi, eye Fofonye alɔ̃e, eye míava nɔ egbɔ.” (Yohanes 14:23) Aleke míaɖee afia be míelɔ̃ Yesu? Eyae nye be míawɔ efe sewo dzi, siwo dometɔ aɖee nye be míaɖe gbefã nya nyuia ahawɔ amewo nusrɔ̃lawoe. (Mateo 28:19, 20; Yohanes 14:15, 21) Míeɖenɛ fiana hã be míelɔ̃ Yesu ne ‘míedzea efe afɔɖofewo yome,’ si fia be míasrɔ̃e le nufofo kple nuwɔna me ale si mí amegbetɔ madeblibowo míate ŋui. (1 Petro 2:21) Edzɔa dzi na Yehowa ne ekpɔe be lɔlɔ̃ si le amewo si na ye Vi la ʋã wo wodze Kristo fe afɔɖofewo yome.
7. Nu ka tae nunya le eme be míadze xɔlɔ̃ ame siwo nye Yehowa xɔlɔ̃wo?
7 Nɔnɔme siwo dim Yehowa le be wòanɔ ye xɔlɔ̃wo si la dometɔ aɖewoe nye xɔse, nutefewɔwɔ, toɖoɖo, lɔlɔ̃ na Yesu, kple Yesu fe afɔɖofewo yome dzedze. Anyo be mía dometɔ ɖe sia ɖe nabia eɖokui be: ‘Ðe ame siwo medea ha kplii la ɖea nɔnɔme siawo fiana? Ame siwo nye Yehowa xɔlɔ̃woe nye xɔ̃nyewoa?’ Nunya le eme be míawɔe nenema. Hadede kple ame siwo tu nɔnɔme siwo dzea Mawu ŋu ɖo eye woɖea gbefã Fiaɖufe ŋuti nya nyuia dzonɔamemetɔe ate ŋu ado ŋusẽ mí míawɔ nu wòadze Mawu ŋu abe ale si míeɖoe kplikpaa be míawɔ ene.—Kpɔ aɖaka si nye “ Ame Kae Nye Xɔlɔ̃ Nyui?” le axa 29.
NUSƆSRƆ̃ TSO BIBLIA ME KPƆÐEŊU AÐE ME
8. Nu kae wɔ dɔ ɖe dziwò le ame siawo fe xɔlɔ̃wɔwɔ me: (a) Naomi kple Rut? (b) Hebrivi ɖekakpui etɔ̃awo? (d) Paulo kple Timoteo?
8 Ame siwo tia xɔlɔ̃ nyuiwo wòɖe vi na wo la fe kpɔɖeŋu geɖe le Ŋɔŋlɔawo me. Xɔlɔ̃wɔwɔ siawo siwo ŋu nàte ŋu axlẽ nu tsoe la dometɔ aɖewoe nye esi nɔ Naomi kple lɔ̃xoayɔvi Rut dome, esi nɔ Hebrivi ɖekakpui etɔ̃ siwo nɔ wo nɔewo ŋu kplikplikpli le Babilon la dome, kpakple esi nɔ Paulo kple Timoteo dome. (Rut 1:16; Daniel 3:17, 18; 1 Korintotɔwo 4:17; Filipitɔwo 2:20-22) Gake na míatrɔ ɖe kpɔɖeŋu ɖedzesi bubu aɖe ŋu, si nye xɔlɔ̃wɔwɔ si nɔ David kple Yonatan dome.
9, 10. Nu kae na xɔlɔ̃wɔwɔ nɔ David kple Yonatan dome?
9 Biblia gblɔ be esi David wu Goliat megbe la, “David fe nu lé dzi na Yonatan, eye Yonatan lɔ̃e abe eɖokui ene.” (1 Samuel 18:1) Alea wòdzɔe be togbɔ be ame ɖeka tsi boo wu nɔvia hã la, xɔlɔ̃wɔwɔ sẽŋu aɖe ɖo wo dome eye wolé eme ɖe asi va se ɖe esime Yonatan ku le aʋagbedzi. * (2 Samuel 1:26) Nu kae na xɔlɔ̃wɔwɔ kplikplikpli nɔ ame eve siawo dome?
10 Nu si na David kple Yonatan fe xɔlɔ̃wɔwɔa me sẽe nye be, wolɔ̃ Mawu eye wodi vevie be yewoayi edzi awɔ nutefe nɛ. Wo ame avea siaa fe didie nye be yewoadze Mawu ŋu. Wo dometɔ ɖe sia ɖe ɖe nɔnɔme nyui siwo dze nɔvia ŋu fia. Ðikeke mele eme o be ale si dzi nɔ ɖekakpui sia fo, ale si wòdo vevie nu, kple ale si wòʋli Yehowa fe ŋkɔ ta vɔvɔ̃manɔmee la nyo Yonatan ŋu vevie. Anɔ eme be nu si na David hã de bubu exɔlɔ̃ sia si tsi wui ŋue nye ale si wòkpe asi ɖe Yehowa fe ɖoɖowo ŋu nutefewɔwɔtɔe hetsɔ David fe nyonyo ɖo ŋgɔ na eya ŋutɔ tɔ. Le kpɔɖeŋu me, bu ɣeyiɣi si me dzi ɖe le David fo esi wònɔ tsatsam le gbedadafo be yeasi le Fia vɔ̃ɖi Saul, si nye Yonatan fofo, fe dziku nu la ŋu kpɔ. Yonatan ɖe nutefewɔwɔ ɖedzesi aɖe fia exɔlɔ̃a esime wòtso le eɖokui si “yi David gbɔ . . . , be yeado ŋusẽe be wòaɖo ŋu ɖe Yehowa ŋu.” (1 Samuel 23:16) Bu ale si David anya se le eɖokui me esi exɔlɔ̃ vevi sia va do goe eye wòkpe ɖe eŋu hede dzi fo nɛ la ŋu kpɔ! *
11. Nu kae nèsrɔ̃ le xɔlɔ̃dzedze ŋu tso Yonatan kple David gbɔ?
11 Nu kae míesrɔ̃ tso Yonatan kple David fe kpɔɖeŋua me? Nu vevitɔae nye be, hafi xɔlɔ̃wɔwɔ nanye nyuitɔ la, ele be fomedodo nyui nanɔ ameawo kple Yehowa dome. Ne míede ha kple ame siwo fe dzixɔse sɔ kple mía tɔ, wonɔa agbe ɖe dzidzenu siwo nu míenɔa agbe ɖo la nu, eye wodi vevie be yewoayi edzi awɔ nutefe na Mawu abe míawo ke ene la, ekema míate ŋu aɖo dze tuameɖowo, agblɔ míafe seselelãme kple nutefekpɔkpɔwo atsɔ ado ŋusẽ mía nɔewo. (Xlẽ Romatɔwo 1:11, 12.) Hati tadeagulawo domee míakpɔ xɔlɔ̃ siawo tɔgbi le. Ðe esia fia be ame sia ame si vaa kpekpeawo le Fiaɖufe Akpataa me anye zɔhɛ nyuia? Ao, mefia nenema kokoko o.
ALE SI MÍATIA MÍAƑE ZƆHƐWOE
12, 13. (a) Nu ka tae wòle be míakpɔ nyuie ne míele zɔhɛwo tiam le mía nɔvi Kristotɔwo gɔ̃ hã dome? (b) Kuxi kae nɔ hameawo me le fe alafa gbãtɔ me, eye nuxlɔ̃ame sesẽ kawoe esia ʋã Paulo wòna?
12 Le Kristo hamea gɔ̃ hã me la, ele be míakpɔ nyuie hafi ate ŋu atia zɔhɛ siwo ana míatsi le gbɔgbɔ me. Ðe wòle be esia nawɔ nuku na mía? Kura o. Ale si ko atikutsetse siwo le ati ɖeka dzi la dometɔ aɖewo ɖina doa ŋgɔ na bubuwo la, nenema kee wòxɔa ɣeyiɣi hafi Kristotɔ aɖewo siwo le hamea me va tsina le gbɔgbɔ me. Eya ta Kristotɔwo fe gbɔgbɔmeŋgɔyiyi le vovovo le hame ɖe sia ɖe me. (Hebritɔwo 5:12–6:3) Ke hã, míegbɔa dzi ɖi na ame yeyewo alo ame siwo gbɔdzɔ, eye míelɔ̃a wo, elabena míedi be míakpe ɖe wo ŋu woatsi le gbɔgbɔ me.—Romatɔwo 14:1; 15:1.
13 Ɣeaɖewoɣi la, nɔnɔme aɖewo te ŋu va nana wòhiãna be míakpɔ nyuie le hadede kple ame aɖewo ŋu le hamea me. Ame aɖewo ate ŋu anɔ agbe aɖe si mesɔ o nɔm. Ame aɖewo hã ate ŋu ava zu ame siwo léa dziku ɖe dɔme hetoa nyatofoe. Nɔnɔme siawo tɔgbi do mo ɖa le Kristo hameawo me le fe alafa gbãtɔ me. Hamea me tɔ akpa gãtɔ wɔ nutefe, gake wo dometɔ aɖewo hã wɔ nu si mesɔ o. Esi Korinto hamea me tɔ aɖewo melé Kristotɔwo fe nufiafia aɖewo me ɖe asi o ta la, apostolo Paulo xlɔ̃ nu hamea be: “Migana woaflu mi o. Hadede vɔ̃wo gblẽa nɔnɔme nyuiwo.” (1 Korintotɔwo 15:12, 33) Paulo xlɔ̃ nu Timoteo be ame aɖewo ate ŋu anɔ Kristo hamea me, siwo fe agbenɔnɔ masɔ o. Egblɔ na Timoteo be wòate eɖokui ɖa tso nenem me mawo gbɔ, wòagade ha kpli wo kplikplikpli o.—Xlẽ 2 Timoteo 2:20-22.
14. Aleke míate ŋu awɔ ɖe gɔmeɖose si le nuxlɔ̃ame si Paulo na ku ɖe hadede ŋu me la dzi?
14 Aleke míate ŋu awɔ ɖe gɔmeɖose si le Paulo fe nuxlɔ̃amea me dzii? Eyae nye be míafo asa na hadede kplikplikpli kple ame sia ame si ate ŋu akpɔ ŋusẽ gbegblẽ ɖe mía dzi, eɖanye le hamea me alo le egodo o. (2 Tesalonikatɔwo 3:6, 7, 14) Ele be míakpɔ fomedodo si le mía kple Yehowa dome la ta. Ðo ŋku edzi be ele bɔbɔe be míaxɔ ame siwo míedea ha kplii la fe nɔnɔmewo kple nuwɔnawo ade eme abe ale si ko papahũ lɔa tsii ene. Abe ale si ko míate ŋu ade papahũ tsi foɖi me ahanɔ mɔ kpɔm be wòalɔ tsi dzadzɛ o ene la, nenema kee míate ŋu ade ha kple ame siwo fe nɔnɔme menyo o, evɔ anɔ mɔ kpɔm be woakpɔ ŋusẽ nyui ɖe mía dzi o.—1 Korintotɔwo 5:6.
Àte ŋu akpɔ xɔlɔ̃ nyuiwo le haxɔsetɔwo dome
15. Aleke nàwɔ akpɔ xɔlɔ̃ siwo dea asixɔxɔ woa kple Yehowa dome fomedodo ŋu le hamea me?
15 Dzidzɔtɔe la, hati tadeagula geɖewo nye ame nyui siwo míate ŋu ade ha kplii. (Psalmo 133:1) Aleke nàwɔ akpɔ xɔlɔ̃ siwo dea asixɔxɔ woa kple Yehowa dome fomedodo ŋu le hamea me? Ne ètua nɔnɔme kple numame nyui siwo dzea Mawu ŋu ɖo la, ame siwo hã wɔnɛ nenema ate ɖe ŋuwò ahazu xɔ̃wòwo. Le ɣeyiɣi ma ke me la, ele be wò ŋutɔ nàdze agbagba ate ɖe amewo ŋu be nàgadze xɔlɔ̃ yeyewo. (Kpɔ aɖaka si nye “ Ale Si Míewɔ Va Dze Xɔlɔ̃ Nyuiwo” le axa 30.) Te ɖe ame siwo ɖea nɔnɔme nyui siwo wò ŋutɔ nèdi be woasu ye si fiana la ŋu. Wɔ ɖe Biblia fe aɖaŋuɖoɖo si gblɔ be ‘míaʋu míafe dziwo me gbadzaa’ la dzi, eye nàdi xɔlɔ̃wo le hati tadeagulawo dome, metsɔ le wofe ŋutigbalẽ, dukɔ si me wotso, alo wofe dekɔnu me o. (2 Korintotɔwo 6:13; xlẽ 1 Petro 2:17.) Mègatia xɔwòwo tso hawòtiwo ko dome o. Ðo ŋku edzi be Yonatan tsi boo wu David. Nunya kple nutefekpɔkpɔ si su ame siwo tsi wu wò si la awɔe be xɔlɔ̃dzedze wo naɖe vi geɖe na wò.
NE MASƆMASƆWO DO MO ÐA
16, 17. Ne hati tadeagula aɖe wɔ nane si ɖe fu na mí vevie la, nu ka tae mele be míadzudzɔ hadede kple hamea le ema ta o?
16 Esi hamea me tɔwo fe amenyenye kple nɔnɔme siwo me woto le agbe me le vovovo ta la, masɔmasɔwo ate ŋu ado mo ɖa ɣeaɖewoɣi. Haxɔsetɔ aɖe ate ŋu agblɔ nya aɖe alo awɔ nane si aɖe fu na mí vevie. (Lododowo 12:18) Ɣeaɖewoɣi la, míafe amenyenye fe vovototo, nugɔmemasemase na ame nɔewo, kple ale si míafe nuŋububu le vovovoe gava gblẽa nyaa ɖe edzi. Ðe wòle be masɔmasɔ siawo naɖia mía nu míadzudzɔ hadede kple hamea? Ne míelɔ̃ Yehowa kple ame siwo wòlɔ̃na la vavã la, míawɔe nenema o.
17 Esi wònye Yehowae nye mía Wɔla kple míafe Agbetakpɔla ta la, edze be míalɔ̃e ahatsɔ mía ɖokui nɛ bliboe. (Nyaɖeɖefia 4:11) Tsɔ kpe ɖe eŋu la, ele be míakpe asi ɖe Kristo hame si ŋu wòkpɔ ŋudzedze ɖo hele zazãm la ŋu nutefewɔwɔtɔe. (Hebritɔwo 13:17) Eya ta ne hati tadeagula aɖe wɔ nane si ɖe fu na mí alo ɖe dzi le mía fo la, mele be míadzudzɔ hadede kple hamea be míatsɔ aɖe ale si gbegbe wòte ɖe mía dzii la afia o. Alo ɖe mía tɔ adzɔ be míawɔe nenema? Menye Yehowae dze agɔ le mía dzi o ɖe! Ne míelɔ̃ Yehowa vavã la, míatrɔ megbe ade eya kple efe amewo gbeɖe o!—Xlẽ Psalmo 119:165.
18. (a) Nu kae míate ŋu awɔ be ŋutifafa nanɔ hamea me? (b) Ne susu nyui aɖe li si ta míate ŋu atsɔ ake eye míewɔe nenema la, viɖe kawoe dona tso eme?
18 Ne míelɔ̃ hati tadeagulawo la, míadi vevie be míawɔ nu siwo ana ŋutifafa nanɔ hamea me. Yehowa mekpɔa mɔ be ame siwo yelɔ̃na la nawɔ nu abe ame deblibowo ene o, eya ta mele be míawo hã míakpɔ mɔ nenema o. Lɔlɔ̃ aʋã mí míaŋe aɖaba afu vodada suesuewo dzi ahaɖo ŋku edzi be mí katã míenye ame madeblibo siwo daa vo. (Lododowo 17:9; 1 Petro 4:8) Lɔlɔ̃ kpena ɖe mía ŋu be ‘míatsɔ anɔ mía nɔewo kem faa.’ (Kolosetɔwo 3:13) Aɖaŋuɖoɖo sia dzi wɔwɔ menɔa bɔbɔe ɣesiaɣi o. Ne míete ŋu ɖua míafe dziku dzi o la, míava zu ame siwo léa dziku ɖe dɔme ahasusui be esia nye mɔ si dzi míato ahe to na ame si dze agɔ le mía dzi. Gake mía ŋutɔwo boŋ ŋue esia agblẽ nu le. Ne susu nyui aɖe li si ta míate ŋu atsɔ ake, eye míewɔe nenema la, eɖea vi geɖe. (Luka 17:3, 4) Enana míafe susu dzea akɔ anyi, míafe dzi dzea eme, ŋutifafa nɔa hamea me, eye vevietɔ wu la, mía kple Yehowa dome nɔna nyuie.—Mateo 6:14, 15; Romatɔwo 14:19.
ƔEYIƔI SI ME MELE BE MÍADE HA KPLE AME AÐE O
19. Nɔnɔme kawoe ate ŋu abia be míadzudzɔ hadede kple ame aɖe?
19 Ɣeaɖewoɣi la, wobiana tso mía si be míadzudzɔ hadede kple hamea me tɔ aɖe. Esia dzɔna ne woɖe ame aɖe si wɔ nu vɔ̃ hegbe dzimetɔtrɔ la le hamea me, alo ne ame aɖe gbe xɔse hele alakpanufiafiawo dom ɖe ŋgɔ, alo ne ame aɖe ɖe eɖokui le haa me. Mawu fe Nya la gblɔ na mí kɔtɛ be ‘míadzudzɔ hadede’ kple ame siawo fomevi. * (Xlẽ 1 Korintotɔwo 5:11-13; 2 Yohanes 9-11) Ate ŋu asesẽ ŋutɔ be míadzudzɔ hadede kple ame aɖe si ɖewohĩ enye mía xɔlɔ̃ tsã alo enye míafe fometɔ. Ðe míaɖoe kplikpaa awɔ ɖe se sia dzi ahaɖee afia be nutefewɔwɔ na Yehowa kpakple efe se dzɔdzɔeawo dzi wɔwɔ le vevie na mí wu nu sia nua? Ðo ŋku edzi be Yehowa dea asixɔxɔ gã aɖe míafe nutefewɔwɔ kple toɖoɖo ŋu.
20, 21. (a) Nu ka tae ameɖeɖelehame nye ɖoɖo si me lɔlɔ̃ le? (b) Nu ka tae wòle vevie be míatia míafe zɔhɛwo le nunya me?
20 Ameɖeɖelehame nye ɖoɖo si tso Yehowa ŋutɔ gbɔ, si me lɔlɔ̃ le. Nu ka tae míegblɔe nenema? Ame si wɔ nu vɔ̃ hegbe dzimetɔtrɔ la ɖeɖe le haa me ɖenɛ fiana be hamea lɔ̃ Yehowa, efe ŋkɔ kɔkɔe la, kple efe dzidzenuwo. (1 Petro 1:15, 16) Ameɖeɖelehame nana hamea nɔa dedie. Ekpɔa hamea me tɔ nutefewɔlawo ta ale be ame si ɖoe koŋ le nu vɔ̃ wɔm la nagakpɔ ŋusẽ gbegblẽ ɖe wo dzi o, eye wònana wokpɔnɛ be hamea nye dedienɔfe le xexe vɔ̃ɖi sia me, afi si yewoate ŋu ayi edzi asubɔ le. (1 Korintotɔwo 5:7; Hebritɔwo 12:15, 16) Tohehe sesẽ sia nye lɔlɔ̃ ɖeɖe fia nu gbegblẽ wɔlaa hã. Ðewohĩ tohehe sia tututue wòhiã bene wòanyɔ le eɖokui me, aɖe afɔ siwo hiã ahatrɔ ava Yehowa gbɔ.—Hebritɔwo 12:11.
21 Nyatefe matrɔmatrɔe wònye be ame siwo míedea kplii la kpɔa ŋusẽ ɖe míafe agbenɔnɔ dzi. Eya ta ele vevie ŋutɔ be míatia míafe zɔhɛwo le nunya me. Ne míelɔ̃a ame siwo Yehowa lɔ̃na hedzea xɔ̃ exɔlɔ̃wo la, ekema zɔhɛ nyuitɔwo kekeake asu mía si. Woakpɔ ŋusẽ nyui ɖe mía dzi be míayi edzi anɔ agbe wòadze Yehowa ŋu abe ale si míeɖoe kplikpaa be míawɔ ene.
^ mm. 4 Nu sia si Yehowa bia tso Abraham si la nye ale si eya ŋutɔ ava tsɔ efe Tenuvi asa vɔe emegbe fe kpɔɖeŋu. (Yohanes 3:16) Le Abraham gome la, Yehowa de nu nyaa me hena wòtsɔ agbo sa vɔe ɖe Isak tefe.—1 Mose 22:1, 2, 9-13.
^ mm. 9 Wogblɔ tso David ŋu be “ɖevi ko” wònye esime wòwu Goliat, si fia be metsi o. Esime Yonatan ku la, David xɔ abe fe 30 ene. (1 Samuel 17:33; 31:2; 2 Samuel 5:4) Yonatan xɔ abe fe 60 ene hafi ku, si fia be etsi wu David fe 30 sɔŋ.
^ mm. 10 Nu atɔ̃ dze le nya siwo Yonatan tsɔ de dzi fo na David me, abe ale si wòdze le 1 Samuel 23:17 ene: (1) Ede dzi fo na David be wòagavɔ̃ o. (2) Eka ɖe edzi na David be Saul fe asi matui o. (3) Eɖo ŋku edzi na David be eyae axɔ fiaɖufe la abe ale si Mawu do ŋugbee ene. (4) Edo ŋugbe na David be yeayi edzi awɔ nutefe nɛ. (5) Egblɔ na David be Saul ŋutɔ hã nyae be ye, Yonatan, yele megbe na David.
^ mm. 19 Kpɔ Megbenya si nye Ale Si Wòle Be Míawɔ Nu Ðe Ame Si Woɖe Le Haa Me Ŋu hena numekɔkɔ bubu siwo ku ɖe ale si míawɔ nu ɖe ame siwo woɖe le haa me kple ame siwo ɖe wo ɖokui le haa me ŋu.


c: text/html

text:
FIA NU VIWÒWO
Mawu Ate Ŋu Ase Veve
—Ale Si Míate Ŋu Ado Dzidzɔ Nɛ
Ðe nu vevi wɔ wò si wɔe be nèfa avi kpɔa?
Biblia gblɔ be, le blema la, ame aɖewo siwo gblɔ be yewolɔ̃ Mawu la ‘do dziku’ nɛ. Ɛ̃, ‘wodo vevesese’ na Mawu! Gake le nyatefe me la, ame aɖeke mate ŋu awɔ nu vevi Yehowa Mawu o. Eyae nye ŋusẽkatãtɔ la. Azɔ na míakpɔ nu si tae Yehowa sea veve ne míeɖo toe o la ɖa.
Ame eve gbãtɔ siwo Yehowa wɔ ɖe anyigba dzi la do vevesese nɛ ŋutɔ. Etsɔ ame eve siawo ɖo Paradiso si nɔ anyigba dzi, si woyɔ be Eden-bɔ la, me. Ame eve mawoe nye ame kawo?
Esi Yehowa tsɔ wo ɖo abɔa me vɔ la, egblɔ na wo be woalé be nɛ. Egblɔ na wo hã be woadzi viwo eye wo katã woanɔ abɔa me tegbee. Gake hafi Adam kple Xawa nadzi vi la, nublanuinya aɖe dzɔ. Ènya nu si dzɔa?
Mawudɔlaa na wòdze abe da aɖe fo nu ene. Nya si Xawa se la dzɔ dzi nɛ
Eɖu ati si fe tsetse Yehowa gblɔ na Adam be woagaɖu o la. Hafi Mawu nawɔ Xawa la, egblɔ na Adam be: “Ðu abɔmetiawo katã fe tsetse faa; ke ati, si na wodzea si nyui kple vɔ̃ la, mègaɖu eya fe tsetse aɖeke o; gbe si gbe nàɖu efe ɖe, ku ke nàku.”
Xawa nya sedede ma. Ke hã eyi edzi nɔ ŋku lém ɖe atia ŋu, eye ekpɔe be ati la ‘nyo na ɖuɖu, eye ebiã ŋu na ame. Eya ta egbe efe tsetse aɖe heɖu.’ Emegbe la, ena atia fe tsetse Adam, eye eya ‘hã ɖui.’ Èsusu be nu ka tae Adam ɖu atikutsetsea ɖo?
Èɖo ŋku da si fo nu na Xawa la dzia? Abe ale si ko aɖaŋuwɔla aɖe ate ŋu ana wòadze abe fefenu aɖe fo nu ene la, nenema kee ame aɖee na wòdze abe da lae fo nu ene. Ame ka fe gbee fo nu to da la dzi?
Ènya nu si nàwɔ be nàdo dzidzɔ na Yehowa?
Xlẽe le wò Biblia me
^ mm. 3 Ne èle nyati sia xlẽm na ɖevi la, fli kpui siawo aɖo ŋku edzi na wò be ele be nàtɔ vie bene ɖevia naɖo biabiaa ŋu.

robotstxt: allowed

filter: keep


text:
Young People Ask—Answers That Work (Les jeunes s’interrogent — Réponses pratiques), Volume 2
Èle aɖaŋuɖoɖo vavãwo dima? Agbalẽ si nye Questions Young People Ask—Answers That Work (Les jeunes s’interrogent — Réponses pratiques), Volume 2 ate ŋu akpe ɖe ŋuwò. Àkpɔ sɔhɛ alafa geɖe siwo wobia gbee le xexea me godoo la fe nyawo le agbalẽ sia me axlẽ. Wogblɔ ale si Biblia fe aɖaŋuɖoɖowo ɖe vi na woe. Azɔ kpɔ vi siwo agbalẽ sia ate ŋu aɖe na wò ɖa.
Agbalẽ sia akpe ɖe ŋuwò nàkpɔ biabia siwo gbɔna la fe ŋuɖoɖo:
Ale Si Ŋutsuvi Kple Nyɔnuvi Awɔ Nu Kple Wo Nɔewo
Tɔtrɔ Siwo Vana Le Agbe Me
Xɔlɔ̃dzedze Ƒe Kuxiwo
Suku Kple Sukuhatiwo
Ganyawo
Dziwòlawo
Wò Seselelãmewo
Modzakaɖeɖe
Ŋgɔyiyi Le Mawusubɔsubɔ Me
Àte ŋu awɔ agbalẽ sia fe PDF fe kɔpi, alo aŋlɔ agbalẽ na míafe dɔwɔfewo abia agbalẽa fe tata fe kɔpi ɖeka.
De Dzesi: Fifia woate ŋu aŋlɔ nu alo ade dzesi nu le agbalẽ sia fe PDF me. Ne wò PDF-ʋunua tea ŋu wɔa dɔ sia la, ekema àte ŋu aŋlɔ nu ɖi alo ade dzesi nyawo ɖi le agbalẽa fe kɔpi si nèwɔ la ŋutɔ me tẽe.


text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Emenyawo
Eme nyawo[trɔ asi le eŋu | trɔ asi le etsofe ŋu]
Xɔsemeʋuʋu le Eʋegbe me[trɔ asi le eŋu | trɔ asi le etsofe ŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu | trɔ asi le etsofe ŋu]
Kpɔ esiawo hãa[trɔ asi le eŋu | trɔ asi le etsofe ŋu]
Agbalẽ le xɔsemeʋuʋu ŋuti[trɔ asi le eŋu | trɔ asi le etsofe ŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.


text:
SƆHƐWO BIANA BE
Nu Ka Tae Xɔlɔ̃wo Mele Asinye O?
Èle kplɔ̃ɖofe aɖe si xɔ̃wòwo de nyitsɔ laa fe fotowo kpɔm le internet dzi. Xɔ̃wòwo katã dze le kplɔ̃ɖofea fe fotoawo me eye edze hã be wokpɔ dzidzɔ etefe mekɔ o. Gake mèkpɔ nu ɖeka aɖe le eme o. Míagblɔe kaŋ be ame aɖe mele eme o, eyae nye wò!
Ebia ɖokuiwò be: ‘Nu ka tae womekpem o?’
Wò modzakaɖeɖea zu dzigbagbã. Ewɔ na wò be wotrɔ ye to eme! Ðeko wòwɔ abe xɔlɔ̃wò mawo katã zu dze bu ɖe ama me ene. Akogotsitsi vu bla wò, eye nèbia ɖokuiwò be: ‘Nu ka tae xɔlɔ̃ aɖeke mele asinye o?’
Akogotsitsi fe dodokpɔ
Nyatefee Alo Aʋatsoe
Ne xɔlɔ̃ geɖewo le asiwò la, màtsi akogo gbeɖe o.
Ne xɔlɔ̃wo le asiwò le internet dzi hahokadofewo la, màtsi akogo gbeɖe o.
Ne èŋlɔa nu ɖona ɖe ame gbogbo aɖewo le asitelefon dzi la, màtsi akogo gbeɖe o.
Ne èkpena ɖe ame bubuwo ŋu la, màtsi akogo gbeɖe o.
Nyagbɔgblɔ ene siawo katã fe ŋuɖoɖoe nye aʋatsoe.
Nu ka tae?
Xɔlɔ̃dzedze kple akogotsitsi ŋuti nyatefe aɖewo
Xɔlɔ̃ geɖewo ate ŋu anɔ asiwò evɔ nàgatsi akogo kokoko.
“Metsɔa ɖe ele eme na xɔ̃nyewo, gake ɣeaɖeɣia ewɔna nam be woawo ya wometsɔ ɖeke le eme nam o. Ne xɔlɔ̃ gbogbowo le asiwò evɔ wòwɔ abe womelɔ̃ wò alo hiã wò o ene la, eya fe akogotsitsi ya gavɔ̃ɖi wu ɖe sia ɖe.”
—Anne.
Xɔlɔ̃wo ate ŋu anɔ asiwò le internet dzi hahokadofewo evɔ nàgatsi akogo.
“Ame aɖewo fɔa xɔlɔ̃wo foa fu abe ale si wofɔa amevi wɔwɔewo foa fu ene. Gake ne amevi wɔwɔe siawo gaɖɔ xɔ na ame hã la, womate ŋu ana ame nase le eɖokui me gbeɖe be wolɔ̃ ye o. Ne mèdze agbagba dze xɔlɔ̃ amewo ŋkume-kple-ŋkume o la, internet dzi xɔlɔ̃ mawo maɖe vi aɖeke na wò o, ɖeko wole abe amevi wɔwɔe siwo me agbe mele o ene.”
—Elaine.
Àte ŋu anɔ nu ŋlɔm na ame gbogbo aɖewo le asitelefon dzi evɔ nàgatsi akogo kokoko.
“Ɣeaɖewoɣi ne ètsi akogo la, ànɔ wò asitelefon dzi kpɔm edziedzi be ye xɔlɔ̃ aɖe ŋlɔ nu ɖo ɖe ye mahã. Eye ne wò ŋutɔ nètsi akogo xoxo hafi nègakpɔe be ame aɖeke meɖo ŋku ye dzi ŋlɔ nu na ye o la, akogotsitsia nu sẽna kura wu kpe!”
—Serena.
Àte ŋu anɔ kpekpem ɖe ame bubuwo ŋu evɔ nàgatsi akogo kokoko.
“Medzea agbagba ɣesiaɣi kpena ɖe xɔ̃nyewo ŋu, gake mekpɔe be womedina be yewoakpe ɖe ŋunye o. Mevem be mewɔa nyui na wo o, gake ewɔa moya nam vie be womeɖoa nye nyuiwɔwɔ tefe nam gbeɖe o.”
—Richard.
Nya vevitɔ: Le nyatefe me la, ale si míebua nuwo ŋu la koŋue nana míetsia akogo. Ðetugbui si ŋkɔe nye Jeanette gblɔ be: “Etsoa ememe, menye gota o.”
Nu kae nàte ŋu awɔ ne ewɔ abe xɔlɔ̃ aɖeke mele asiwò o alo nètsi akogo ene?
Ale si nàwɔ aɖu aʋaa dzi
Dze agbagba kakaɖedzi nasu asiwò.
“Ne mèkana ɖe ɖokuiwò dzi o la, ate ŋu ana nàse le ɖokuiwò me be yetsi akogo. Ne èsena le ɖokuiwò me be viɖe aɖeke mele ye ŋu o la, asesẽ ŋutɔ be nàdze agbagba ate ɖe amewo ŋu alo alɔ̃ faa be amewo nadze xɔlɔ̃ ye.”
—Jeanette.
Biblia gblɔ be: “Lɔ̃ hawòvi abe wò ŋutɔ ɖokuiwò ene.” (Galatiatɔwo 5:14) Hafi nàte ŋu adze xɔlɔ̃ vavã la, ele be wò ŋutɔ nàkpɔe be asixɔxɔ le ye ŋu gbã, gake nàkpɔ nyuie be màgatrɔ zu ɖokuitɔdila o.
Wò nu meganɔ nublanui wɔm na ɖokuiwò o.
“Akogotsitsi le abe ba finyafinya ene. Zi ale si nèle ʋiʋlim be yeado le eme la, zi nenemae ànɔ to yimee. Ne èna wòxɔ wò susu katã la, kaka nànyaa, wò akogotsitsia kple wò nuwɔnawo awɔe be amewo magadi be yewoagogo wò o.”
—Erin.
Biblia gblɔ be: “Lɔlɔ̃ . . . media eya ŋutɔ tɔ o.” (1 Korintotɔwo 13:4, 5) Nyatefeae nye be ne míebua mía ɖokuiwo ŋu akpa la, mímegasea veve ɖe amewo nu ale o eye esia tea ŋu nyaa amewo ɖa le mía ŋu. (2 Korintotɔwo 12:15) De dzesi nya vevi sia: Ne ale si ame bubuwo wɔa nu ɖe ŋuwò dzie wò dzidzɔkpɔkpɔ nɔa te ɖo la, ke àdo kpo nu godoo! Le nyatefe me la, nya aɖewo gbɔgblɔ abe “Ame aɖeke meyɔam o” kple “Ame aɖeke mekpeam o” awɔe be nàva gblẽ wò dzidzɔkpɔkpɔa ɖe ame bubuwo fe asi me. Ke ema mafia be èle ŋusẽ geɖe wu akpa nam wo oa?
Mègadze xɔlɔ̃ ame sia ame ko o.
“Ame siwo tsia akogo la dina be amewo natsɔ ɖe le eme na yewo, eye esia tea ŋu wɔnɛ be wotea ŋu dina be yewoadze xɔlɔ̃ ame sia ame si ko yewokpɔ. Ðeko wodina be ame aɖe natsɔ ɖe le eme na yewo. Gake ame aɖewo ana nasẽ le ɖokuiwò me be yele vevie gake mlɔeba la, ɖeko woazã wò nyuie aɖe asi le ŋuwò. Ekema àgatsi akogo wu tsã.”
—Brianne.
Biblia gblɔ be: “Ame si zɔna kple nunyalawo la, adze nunya, ke ame si dea ha kple bometsilawo la, eme manyo nɛ o.” (Lododowo 13:20) Dɔwuitɔ tea ŋu ɖua nu sia nu si wòkpɔ. Nenema ke ame siwo le xɔlɔ̃ dim vevie la, ate ŋu adi xɔlɔ̃wo le tefe ɖe sia ɖe ko. Woate ŋu azu nuléle na ameblelawo bɔbɔe ahasusui be naneke megblẽ le wofe nuwɔnawo ŋu o, eye woade dzi fo na wo ɖokuiwo be afi aɖe kpɔkpɔ nyo wu yamekpɔkpɔ.
Nyatafofo: Ame sia ame tsia akogo ɣeaɖewoɣi; ɖeko ame aɖewo tɔ nu sẽna wu ame bubuwo tɔ. Togbɔ be akogotsitsi ate ŋu ana ame nase le eɖokui me be nu te ɖe ye dzi vevie hã la, seselelãme ko wònye. Míafe tamesusuwo kpɔa ŋusẽ ɖe míafe seselelãmewo dzi zi geɖe, gake míate ŋu akpɔ ŋusẽ ɖe míafe tamesusuwo ya dzi.
Da sɔ hã le nu siwo nèkpɔa mɔ be amewo nawɔ na ye gome. Jeanette si fe nya míegblɔ va yi gblɔ be: “Menye ame sia amee anye xɔ̃wò vavã tegbee o, gake àkpɔ ame siwo tsɔ ɖe le eme na wò. Ðetsɔleme ɖeɖe dzaa sɔ gbɔ. Eɖea akogotsitsi dzi kpɔtɔ.”
Èhiã kpekpeɖeŋu geɖe wua? Xlẽ nyati si nye ““ Ale Si Nàɖu Vɔvɔ̃ Be Yemakpɔ Xɔlɔ̃ Vavã Adze O Dzi.” Wɔ PDF si nye “Tenɔnɔ Ðe Akogotsitsi Nu” hã fe kɔpi.


text:
JW NYAKAKADƆWƆƑE
Kpɔ Video Ƒotsiãɖenuwo Le Roku Dzi
JW Nyakakadɔwɔfea fe akpa si nye Video Ƒotsiãɖenuwo wɔa dɔ abe television-dɔwɔfe ene, videowo fe hatsotso vovovowo le edzi. Ne èdi be yeanɔ asi trɔm le videowo ŋu ne yele wo fom (si fia be nàkpɔ video aɖe tso efe gɔmedzedze, ayi megbe, ayi ŋgɔ, alo atɔe sẽe) la, ke yi akpa si nye Video Si Nèdi.
(De Dzesii: Míetsɔ Roku 3 ʋunu zazã ŋuti mɔfiamewo kpe ɖe mɔfiame siawo ŋu. Wò Roku-ʋunu la ate ŋu ato vovo na esia vie.)
Zɔ ɖe mɔfiame siawo dzi ne JW Nyakakadɔwɔfe dzi video fotsiãɖenuwo kpɔkpɔ le Roku dzi nàɖe vi gbogbotɔ na wò:
Kpɔ Video Ƒotsiãɖenuwo
Tia Hatsotso Bubu
Zã Nyatakakaɖakavi
Kpɔ Video Ƒotsiãɖenuwo
Zi Video Ƒotsiãɖenuwo dzi le JW Nyakakadɔwɔfe fe gɔmedzefea ne nàkpɔ videowo fe hatsotso vovovo siwo li.
Zã Yi Megbe kple Yi Ŋgɔgbe fe dzesi siwo le wò Roku-ʋunua dzi nàkpɔ hatsotso vovovo siwo li. Hatsotso si dzi nutianua le la adze le domedome, efe ŋkɔ kple nyatakaka ʋɛ aɖewo akpe ɖe eŋu. Zi OK fe dzesia dzi ne wòatia hatsotso si nèdi.
Ne videoa le ʋuʋum la, hatsotsoa fe ŋkɔ kple video siwo le ʋuʋum fe gbãtɔ kple etɔ̃ siwo kplɔe ɖo fe ŋkɔ adze le nyatakakaɖakavi aɖe me.
Aɖaŋuɖoɖo: Ne videoawo ʋu vɔ, eye nèdi be nyatakakaɖakavia nabu la, ke zi aŋutrɔvi Yimiame si le wò Roku-ʋunua dzi.
Tia Hatsotso Bubu
Ne èle video fotsiãɖenuwo fe hatsotso aɖe kpɔm la, àte ŋu ato mɔ eve dzi ayi hatsotso bubu dzi:
Yi hatsotsowo tiafe
Zi aŋutrɔvi Yimiame alo Yi Megbe fe dzesia dzi ne wòatrɔ ayi hatsotsowo tiafea. Zã aŋutrɔvi Yimiame kple aŋutrɔvi Yiɖusime nàtsɔ akpɔ hatsotso vovovo siwo li. Zi OK dzi nàtia hatsotso si nèdi.
Yi hatsotso bubu dzi
Ne èle video siwo le hatsotso aɖe me kpɔm la, àte ŋu ayi hatsotso bubu dzi, àte ŋu azi aŋutrɔvi Yidzi alo aŋutrɔvi Yianyime dzi nàtsɔ aʋu hatsotso si kplɔe ɖo alo esi do ŋgɔ. Ne videoa le ʋuʋum la, hatsotsoa fe ŋkɔ kple videoa fe ŋkɔ dzena le nyatakakaɖakavi aɖe me. Zi aŋutrɔvi Yidzi alo aŋutrɔvi Yianyime dzi nàtsɔ ayi hatsotso bubu dzi alo nàlala be videoa nàʋu.
Zã Nyatakakaɖakavia
Ne èle video fotsiãɖenu siwo le hatsotso aɖe me kpɔm la, àte ŋu azi aŋutrɔvi Yiɖusime dzi ale be nyatakakaɖakavia nadze.
Le nyatakakaɖakavia me la, hatsotsoa fe ŋkɔ kple video si ʋu fe ŋkɔ kpakple etɔ̃ siwo kplɔe ɖo fe ŋkɔwo adze. Nu eve siwo gbɔna hã dzena: Ƒoe Tso Gɔmedzedzea kple Ƒoe Emenyawo Hã Nadze. Zi aŋutrɔvi Yidzi alo aŋutrɔvi Yianyime dzi nàtsɔ atia nu si nèdi. Zi OK dzi ne wòadze fofo gɔme.
Ƒoe Tso Gɔmedzedzea: Tia esia ne nàkpɔ video siwo le akpa si nye Video Si Nèdi. Le afi ma la, àte ŋu afo videoa tso gɔmedzedze, atɔe sẽe, ayi megbe alo ayi ŋgɔgbe.
Ƒoe Emenyawo Hã Nadze: Tia esia ale be ne video gbãtɔa de asi fofo me la, emenyawo hã nanɔ dzedzem, eye wòana be video siwo katã le akpa si nye Video Ƒotsiãɖenuwo kple Video Si Nèdi la me nyawo nanɔ dzedzem (ne tiatia fe mɔnu sia li). Ne èdi be yeatiae be videoawo me nyawo megadze o la, tia Ƒoe Emenyawo Megadze O le nyatakakaɖakavia me. (De Dzesii: Ne wowɔ Emenyawo fe ɖoɖo kpe ɖe video si ʋu la ŋu koe tiatia sia adze.)
Ne èdi be nyatakakaɖakavia netu la, zi aŋutrɔvi Yimiame alo aŋutrɔvi Yiɖusime alo Yi Megbe fe dzesia dzi.


text:
Wode Wo Ga Le Wofe Xɔse Ta
Singapore dziɖuɖua de se be ame sia ame naxɔ asrafo fe hehe, eye meda asi ɖe asrafo fe hehexɔxɔ gbegbe le dzitsinya ta dzi o. Wodea ɖekakpui Yehowa Ðasefo siwo gbe be yewomaxɔ asrafo fe hehe o le dzitsinya ta la gaxɔ me zi eve tre ɖe enu eye wofe gaxɔa me nɔnɔa katã xɔa ɣleti 39.
Ne ɖekakpui Ðasefo aɖe xɔ fe 18 la, sea bia tso esi be wòana ŋkɔ axɔ asrafowo fe hehe. Ne egbe la, wotunɛ ɖe asrafowo fe asaɖa me ɣleti 15. Ne ɣleti 15 de la, woɖea asi le eŋu, eye wogabiana tso esi enumake be wòava xɔ asrafowo fe hehe. Ne egagbe la, wogadenɛ gaxɔ me ɣleti 24 sɔŋ.
Singapore Dziɖuɖua Gbe Be Yemawɔ Ðe Dukɔ Ƒofuawo Ƒe Sedede Dzi O
Ɣeyiɣi didi aɖee nye esia Dukɔ Ƒofuawo biana tso dziɖuɖu siwo le eme la si be “woada asi ɖe asrafo fe hehexɔxɔ gbegbe le dzitsinya ta dzi be enye tamebubu, dzitsinya kple mawusubɔsubɔ fe gome si le amewo si abe ale si wòle le Xexea Me Katã Ƒe Amegbetɔ Ƒe Gomenɔamesi fe Sewo me ene la dzi.” Togbɔ be Singapore le Dukɔ Ƒofuawo me tso fe 1965 me hã la, egbe be yemawɔ ɖe Dukɔ Ƒofuawo fe se sia dzi o. Le lɛta aɖe si Singapore dziɖuɖua ŋlɔ na Dukɔ Ƒofuawo Ƒe Amegbetɔwo Ƒe Gomenɔamesi Gbɔkpɔha le April 24, 2002 me la, Singapore dziɖuɖumegã aɖe gblɔ be “ne ame ɖekaɖekawo fe dzixɔsewo kple nuwɔnawo kple [dukɔa fe dedienɔnɔ fe gomenɔamesiwo o la] kpe ŋgo la, dukɔa fe dedienɔnɔ fe gomenɔamesiwo koe awɔ dɔ.” Dziɖuɖumegã la ŋlɔ ɖe lɛtaa me tẽe be, “Mímeda asi ɖe edzi be asrafo fe hehexɔxɔ gbegbe le dzitsinya ta fe ɖoɖoa bla xexemedukɔwo katã o.”
Ɣeyiɣiawo
June 11, 2015
Wolé Yehowa Ðasefo 18 tu ɖe asrafo fe hehexɔxɔ gbegbe le dzitsinya ta la ta.
March 10, 2015
Wolé Yehowa Ðasefo 17 tu ɖe asrafo fe hehexɔxɔ gbegbe le dzitsinya ta la ta.
December 12, 2014
Wolé Yehowa Ðasefo 19 tu ɖe asrafo fe hehexɔxɔ gbegbe le dzitsinya ta la ta, eye wo dometɔ ɖeka nye ame si gbe be yemanye dukɔmevi si wona asrafo fe hehe si woate ŋu azã le aʋawɔɣi o.
September 16, 2014
Wolé Yehowa Ðasefo 15 tu ɖe asrafo fe hehexɔxɔ gbegbe le dzitsinya ta, eye wo dometɔ ɖeka nye ame si gbe be yemanye dukɔmevi si wona asrafo fe hehe si woate ŋu azã le aʋawɔɣi o.
July 30, 2014
Wolé Yehowa Ðasefo 16 tu ɖe Singapore-srafowo Ƒe Nɔfe ɖe asrafo fe hehexɔxɔ gbegbe le dzitsinya ta la ta.
November 2013
Wolé Yehowa Ðasefo 18 tu ɖe asrafo fe hehexɔxɔ gbegbe le dzitsinya ta la ta.
April 24, 2002
Dziɖuɖumegãwo gaɖo kpe edzi be Singapore dziɖuɖua meda asi ɖe asrafo fe hehexɔxɔ gbegbe le dzitsinya ta dzi o.
February 1995
Ŋutasesẽ le Singapore dukɔmevi siwo nye Yehowa Ðasefowo ŋu kple wo léle de ga do gã ɖe edzi.
August 8, 1994
Singapore Ʋɔnudrɔ̃fe Kɔkɔtɔ gbe be yemagbugbɔ nyaa adrɔ̃ na Yehowa Ðasefowo o.
January 12, 1972
Singapore dziɖuɖua te fli ɖe mɔɖeɖe si wona Yehowa Ðasefowo wonye habɔbɔ si wode agbalẽ me le se nu la me.


text:
Atlanta Xɔ Yehowa Ðasefowo Atuu
“Mekafu miafe habɔbɔa me tɔwo ɖe ale si mietsɔa didi vevie wɔa dɔ na Mawu fiaɖufe la dzonɔamemetɔe la ta. Míekpɔa ŋudzedze gã aɖe ɖe miafe agbagbadzedzewo kple nu nyui siwo miewɔna wòɖea vi na mia nɔvi Yehowa Ðasefowo kple nutoa me tɔwo siaa la ŋu.”
Esia nye lɛta si Afetɔ Kasim Reed, si nye Atlanta-du si le Georgia le Amerika fe dudzikpɔla, ŋlɔ na Yehowa Ðasefowo la me nya aɖewo. Eŋlɔ lɛta sia tsɔ do wòezɔ na takpekpe gã etɔ̃ siwo Yehowa Ðasefowo wɔ le du ma me la valawo.
Nenema ke Atlanta Dudzikpɔha ɖe gbefã nya aɖe tsɔ do wòezɔ na takpekpevalawo. Egblɔ be: “Yehowa Ðasefo miliɔn enyi kloe le xexea me, mienye . . . gbegbɔgblɔ alafa geɖe dolawo . . . gake taɖodzinu ɖekae le mia si . . . [Eyae nye be] miedi be yewoade bubu Yehowa, Biblia fe Mawu la, ame si nye nuwo katã Wɔla la ŋu.”
Wowɔ takpekpe etɔ̃ siawo le July kple August 2014 me le du sia me, wowɔ eve le Eŋlisigbe me eye wowɔ ɖeka le Spaingbe me. Takpekpevalawo tso dukɔ 28 ya teti me, eye wonɔ Eŋlisigbe me takpekpeawo gɔme ɖem ɖe Russiagbe kple Japangbe me enumake ale be wòaɖe vi na takpekpea vala siwo doa gbe siawo. Takpekpe etɔ̃awo katã valawo fe xexlẽmee nye 95,689.
Le fe 2014 me la, Yehowa Ðasefowo wɔ dukɔwo dome takpekpe 24 le dukɔ asieke me, wowɔ wo dometɔ 16 le United States (États-Unis) fe tefe vovovowo.


text:
Nusrɔ̃lawo ma wofe nunɔamesiwo kple wo nɔewo (32-37)
4 Ke esi ame eveawo le nu fom na ameawo la, nunɔlawo fe tatɔwo kple gbedoxɔa dzi kpɔlawo fe amegã kpakple Zadukitɔwo+ va do ɖe wo dzi.2 Wodo dziku ɖe apostoloawo ŋu be wole nu fiam ameawo, eye wole egblɔm le dutofo be Yesu fɔ tso ku me.+3 Eya ta wolé wo de gaxɔ me+ va se ɖe esime ŋu ke, elabena fiẽsi ɖo xoxo.4 Ke ame siwo se nufoa la dometɔ geɖewo xɔe se, eye ŋutsuawo fe xexlẽme ade ame akpe atɔ̃.+5 Esi ŋu ke la, wofe dziɖulawo, amegãwo kple agbalẽfialawo va kpe ta le Yerusalem,6 hekpe ɖe nunɔlawo fe tatɔ Ana,+ Kayafa,+ Yohanes, Aleksandro kple nunɔlawo fe tatɔ la fe fometɔwo katã ŋu.7 Wona Petro kple Yohanes va tsi tsitre ɖe wo dome, eye wobia wo be: “Ŋusẽ kae mietsɔ wɔ nu sia, eye ame ka fe ŋkɔ mee miewɔe le?”8 Ale Petro, ame si gbɔgbɔ kɔkɔe yɔ fũu+ la, gblɔ na wo be:“Mi dukɔ la fe dziɖulawo kple amegãwo,9 ne wole nya biam mí egbea le dɔ nyui si míewɔ na tekunɔ+ aɖe ta, eye miedi be yewoanya ame si na ŋutsu sia haya la,10 ekema mia kple Israel dukɔ blibo la katã minyae be, Yesu Kristo, Nazaretetɔ+ la, ame si miawo miehe ɖe ati ŋu,+ gake Mawu fɔe ɖe tsitre tso ame kukuwo dome+ la, eya fe ŋkɔ mee ŋutsu sia fe lãme sẽ le eye wòle tsitre ɖe mia ŋkume.11 Esiae nye ‘kpe si mi xɔtulawo miebu ɖe naneke me o, si va zu dzogoedzikpe vevitɔ la.’+12 Gawu la, xɔxɔ la megale ame bubu aɖeke me o, elabena ŋkɔ+ bubu aɖeke mele dzifoa te, si wona amegbetɔwo, si dzi míato akpɔ xɔxɔ o.”+13 Ke esi wokpɔ ale si Petro kple Yohanes fo nu kakaɖedzitɔe, evɔ wonya be womenya agbalẽ o,* eye wonye ame tsɛwo+ la, wofe mo wɔ yaa ŋutɔ. Ale wova dze sii be wonɔ Yesu ŋu.+14 Esi wole ame si woda dɔ na la kpɔm wòle tsitre ɖe wo gbɔ+ ta la, nya aɖeke megale wo si woagblɔ ɖe wo ŋu o.+15 Eya ta woɖe gbe na wo be woado le Sanhedrin* takpexɔ la me, eye wode adaŋu kple wo nɔewo16 gblɔ be: “Nu kae míawɔ ame siawo?+ Elabena vavãe, wowɔ dzesi gã aɖe to wo dzi, eye Yerusalem nɔlawo katã kpɔe,+ eye míate ŋu asẽ nu le eŋu o.17 Gake be wòagakaka ɖe edzi geɖe wu le dukɔ la dome o la, mina míado ŋɔdzi na wo vevie be woagafo nu na ame aɖeke le ŋkɔ sia dzi azɔ o.”+18 Ale woyɔ wo vɛ, eye wode se na wo be woagagblɔ nya aɖeke kura alo afia nu le Yesu fe ŋkɔ me azɔ o.19 Ke Petro kple Yohanes ɖo eŋu na wo be: “Ne edzɔ le Mawu ŋkume be míaɖo to miawo wu Mawu la, miawo ŋutɔwo mibu eŋu kpɔ.20 Ke míawo ya míate ŋu adzudzɔ nufofo le nu siwo míekpɔ kple nu siwo míese la ŋu o.”+21 Eya ta esi wogado ŋɔdzi na wo ɖe edzi vɔ la, woɖe asi le wo ŋu, le esi womekpɔ naneke si dzi woanɔ te ɖo ahe to na wo o ta,+ elabena ameawo katã le Mawu kafum le nu si dzɔ la ta.22 Elabena ame si woda dɔa na nukutɔe la xɔ wu fe blaene.23 Esi woɖe asi le wo ŋu la, woyi wo tɔwo gbɔ, eye woka nya siwo nunɔlawo fe tatɔwo kple amegãwo gblɔ na wo la ta na wo.24 Esi wosee la, wo katã wokɔ gbe dzi na Mawu ɖekae gblɔ be:“Afetɔ Dziɖulagã, wòe nye Ame si wɔ dzifo kple anyigba kple atsiafu kple wo me nuwo katã,+25 eye nèto gbɔgbɔ kɔkɔe la dzi na mía tɔgbui David,+ wò subɔla gblɔ ɖi be: ‘Nu ka tae dukɔwo le nyanyram, eye amewo le adaŋu dem dzodzro?26 Anyigbadzifiawo tso, eye dziɖulawo fo takpli ɖe Yehowa* kple efe amesiamina* la ŋu.’+27 Elabena le nyatefe me la, Herodes kple Pontio Pilato+ kpakple dukɔwo me tɔwo kple Israel dukɔwo fo fu ɖekae ɖe du sia me ɖe wò subɔla kɔkɔe Yesu, si nèsi ami na+ la ŋu,28 be woawɔ nu si nèɖo ɖi do ŋgɔ be wòadzɔ le wò ŋusẽ kple lɔlɔ̃nu me+ la.29 Ke azɔ Yehowa,* kpɔ wofe ŋɔdzidonamewo ɖa, eye nàna wò kluviwo nayi edzi agblɔ wò nya la kple dzidefo geɖe,30 esi nèdo wò asi ɖa hena amewo kpɔ dɔyɔyɔ, eye dzesiwo kple nukunuwo le eme vam+ to wò subɔla kɔkɔe Yesu fe ŋkɔ dzi.”+31 Esi wofo koko vevie* alea vɔ la, tefe si wofo fu ɖo la ʋuʋu, eye gbɔgbɔ kɔkɔe la yɔ wo katã fũu,+ eye wole Mawu fe nya la gblɔm dzinɔamefotɔe.+32 Ame gbogbo siwo xɔe se la hã fe dzi kple luʋɔ* wɔ ɖeka, eye wo dometɔ ɖeka pɛ hã megblɔna be nu siwo le ye si la nye ye ŋutɔ ye tɔ o, ke boŋ wowɔa nuwo katã ɖekae.+33 Eye apostoloawo tsɔ ŋusẽ gã yi edzi le ɖase ɖim le Afetɔ Yesu fe tsitretsitsi+ la ŋu, eye Mawu ve wo katã nu geɖe.34 Nyatefee, hiã metu ame aɖeke le wo dome o,+ elabena ame siwo katã si anyigba alo afe le la dzraa wo, eye wotsɔa ga si wokpɔ la vanɛ,35 eye wotsɔa wo va dana ɖe apostoloawo fe afɔnu.+ Azɔ womanɛ na ame sia ame ɖe efe hiahiã nu.+36 Eye Yosef, si apostoloawo gayɔna be Barnaba+ (si gɔmee nye “Akɔfafavi”), eye wònye Lewitɔ, Kipro vidzidzi,37 si si anyigba aɖe le la, dzrae, eye wòtsɔ ga la va da ɖe apostoloawo fe afɔnu.+
Etenuŋɔŋlɔ
^ Efia be, womexɔ hehe le rabiwo fe suku o. Mefia be wonye agbalẽmanyalawo o.


text:
HADZIDZI 94
Akpedada Ðe Mawu Ƒe Nya La Ta
1. Mía Fofo Yehowa, míeda ’kpe na wò
Be nèna wò Nya Biblia va ka mía si.
Wò gbɔgbɔ ʋã amewo
woŋlɔ wò Nya la ɖi.
Eme nyatefe la na ablɔɖe mí.
2. Ŋusẽ le wò Nyaa ŋu be wòaɖɔ mí ɖo,
Edzroa míafe dziwo kple susuwo me.
Wò’afiatsotso le ’tefe;
wò sewo de blibo.
Wofiaa mɔ nyuitɔ mí le nu sia nu me.
3. Ŋɔŋlɔawo me nyawo dea dzi gbɔ na mí.
Eŋlɔlawo le abe míawo ke ’ne.
Oo Mawu, kpe ɖe mía ŋu
míaxɔ wò Nya dzi se,
’Labe kesinɔnu gã aɖee wònye!
(Kpɔ Ps. 19:9; 119:16, 162; 2 Tim. 3:16; Yak. 5:17; 2 Pet. 1:21 hã.)


text:
SƆHƐWO BIANA BE
Nu Kae Mawɔ Be Alɔ̃ Nasum?
Biblia gblɔ be: “
Gbɔɖeme asiʋlo ɖeka nyo wu agbagbadzedze kple dagbadagba ɖe ya me asiʋlo eve.” (Nyagblɔla 4:6) Ne alɔ̃ mesu wò o la, mabu nuwo ŋu nyuie ahawɔ dɔ nyuie o!
Ne alɔ̃ mesum o la, nyemetea ŋu bua ta me nyuie o. Nye susu megatea ŋu nɔa naneke ŋu o!”
—Rachel, exɔ fe 19.
“Le ɣetrɔ ga 2 lɔfo la, ɖeɖi tea ŋunye ale gbegbe be ne mele dze ɖom kple ame aɖe gɔ̃ hã alɔ̃ fiam!”—Kristine, exɔ fe 19.
Èdi be alɔ̃ nasu yea? Kpɔ nu siwo hawòtiwo dometɔ aɖewo wɔ ɖa.
Mègana zã nati hafi nàmlɔ anyi o. Catherine si xɔ fe 18 gblɔ be: “
Medzea agbagba be mamlɔ anyi kaba.”
Tso dzeɖoɖoa dzi le alɔ̃dɔɣiwo. Richard si xɔ fe 21 gblɔ be: “
Ɣeaɖewoɣia nye veliawo yɔam alo ɖoa message ɖem to asitelefon dzi le zãtife, gake fifia meva kpɔe be ele be matso dzeɖoɖoa dzi amlɔ anyi.”
Mlɔ anyi eye nàfɔ ɖe game dzi. Jennifer, si xɔ fe 20 gblɔ be: “
Fifia mele agbagba dzem be mamlɔ anyi le game aɖe koŋ dzi ahafɔ ɖe game aɖe koŋ dzi.”
Nu vevi si ana nàkpɔ dzidzedze: Dze agbagba nàdɔ alɔ̃ gafofo enyi ya teti zã sia zã.
Afɔ bɔbɔe ʋɛ siwo nàɖe be nàte ŋu adɔ alɔ̃ wòasu wò la aɖe vi na wò le go sia go me. Ðo ŋku nya sia dzi, ne èle lãmesẽ me la, ana wò lãme nànya kpɔ, àvo le ɖokuiwò me ahawɔ dɔ nyuie.
To vovo na nu bubu aɖewo le agbe me la, àte ŋu akpɔ ŋusẽ ɖe wò lãmesẽnyawo dzi va se ɖe afi aɖe ya teti. Erin si xɔ fe 19 gblɔ be: “
Ame ɖeka koe ate ŋu akpɔ ŋusẽ ɖe wò lãmesẽnyawo dzi, ame mae nye wò ŋutɔ.”


text:
SƆHƐWO BIANA BE
Nu Ka Tae Wòle Be Manye Anukwareɖila?
Nu si ta ame aɖewo meɖia anukware o
Le egbexexea me la, ewɔna na ame aɖewo be anukwareɖiɖi gblẽa nu le ame ŋu. Wo dometɔ aɖewo gblɔna be:
Ne nyemeble dzinyelawo o la, womaɖe mɔ nam o.’
‘Ne nyemefi dɔ kpɔ le dodokpɔ sia me o la, mage..’
‘Ne nyemefi nu sia o la, ava hiã be nye ŋutɔ madzra ga ɖo aflee.’
Ame bubuwo hã abia be: ‘Ðe wòhiã be míatsi dzi ɖe nya sia ŋu fũua? Menye ame sia ame koe le alakpa dam oa?’
Nyabiase ma fe ŋuɖoɖoe nye ao. Ame gbogbo aɖewo, siwo dometɔ aɖewo nye sɔhɛwo, ka ɖe edzi be anukwareɖiɖi ɖea vi, eye kpeɖodzi hã le eŋu. Biblia gblɔ be: “Nu si ame fãna la, esia kee wòaŋe.” (Galatiatɔwo 6:7) Ne míagblɔe kpuie la, míekpɔa míafe nuwɔnawo me tsonuwo godoo
Na míakpɔ ale si alakpadada gblẽ nu le ame aɖewo ŋu la ɖa.
“Meɖoa dze kple ŋutsuvi aɖe, gake esi Dada biam la, meda alakpa nɛ. Enya nyuie be alakpa dam mele. Gake esi megable Dada zi etɔ̃lia la, edo dziku ɖe ŋunye vevie. Exe mɔ nam be nyemegado go o kwasiɖa eve sɔŋ, eye nyemekpɔ mɔ azã nye asitelefon alo akpɔ television o ɣleti ɖeka sɔŋ. Tso ema dzi la, nyemegada alakpa na dzinyelawo kpɔ o!”
—Anita.
Bu nya sia ŋu: Nu ka tae etefe adidi hafi Anita nɔ agava ka ɖe edzi?
Biblia gblɔ be: “Azɔ la, mia dometɔ ɖe sia ɖe nato nyatefe na ehavi.”—Efesotɔwo 4:25.
“Meble dzinyelawo eye mesusui be womanya gbeɖe o va se ɖe esime wobia tso asinye be magbugbɔ gblɔ ale si nua dzɔe. Esi wònye be nyatefe kui ɖeka pɛ hã mele nye si megblɔ va yi me o ta la, nyemegate ŋu ɖo ŋku nya siwo tututu megblɔ na wo va yi la dzi o. Ne èto nyatefe le gɔmedzedzea la, nu sia tɔgbi madzɔ ɖe dziwò o!”
—Anthony.
Bu nya sia ŋu: Aleke Anthony awɔ afo asa na ŋukpedoameɖokui sia hafi?
Biblia gblɔ be: “Yehowa nyɔa ŋu alakpanuyiwo, ke ame siwo wɔa nutefe la fe nu dzea eŋu.”—Lododowo 12:22.
“Xɔ̃nye aɖe lɔ̃a amiɖeɖe ɖe efe nyawo. Ekpaa nya kpea efe nyawo eye wòvivia nu me ŋutɔ. Efe nu dzɔa dzi nam, eye medzea agbagba be nyemagake ŋku ɖe efe nyawo me fũu akpa o. Gake efe amiɖeɖe ɖe nya wɔe be esesẽna nam be maka ɖe edzi alo axɔ efe nyawo dzi ase.”
—Yvonne.
Bu nya sia ŋu: Aleke amiɖeɖe ɖe nya kple alakpa “suesuewo” ate ŋu ana be womagaka ɖe Yvonne fe xɔlɔ̃ sia dzi o?
Biblia gblɔ be: “Míedina be míaɖi anukware le nuwo katã me.”—Hebritɔwo 13:18.
Nu si ta anukwareɖiɖi ɖea vi
Azɔ na míakpɔ nu nyui siwo dona tso anukwareɖiɖi me la dometɔ aɖewo ɖa.
“Nyɔnu aɖe si nɔ zɔzɔm le ŋgɔnye la fe ga ge. Meyɔe tsɔ ga la nɛ. Eda akpe nam kaka. Egblɔ be: ‘Èdze agbagba ŋutɔ. Ame geɖe mate ŋu awɔ nu alea o.’ Edzɔ dzi nam ŋutɔ be wode dzesii be mewɔ nu nyui!”
—Vivian.
Bu nya sia ŋu: Nu ka tae Vivian fe anukwareɖiɖi sia wɔ nuku na nyɔnua? Vi kae anukwareɖiɖi ɖe na Vivian?
Biblia gblɔ be: “Dzidzɔtɔwoe nye ame siwo . . . wɔa nu dzɔdzɔe ɣeawokatãɣi.”—Psalmo 106:3.
“Míafe fomea dzraa dɔwɔxɔ me ɖo na amewo, eye ɣeaɖewoɣi ne míele xɔawo me dzram ɖo la, míekpɔa gakuwo le anyigba. Ne edzɔ alea la, míetsɔa gaa dana ɖe dɔwɔkplɔ̃ si ŋu wòte ɖo la dzi. Dɔwɔla ɖeka kpɔ dziku ɖe mía ŋu le míafe anukwareɖiɖi alea ta. Egblɔ be: ‘Ga sue aɖe koe nye emae!’ Gake ènya? Dɔwɔla sia kana ɖe mía dzi ɣesiaɣi.”
—Julia.
Bu nya sia ŋu: Vi kae ale si wonya Julia be eɖia anukware aɖe nɛ ne ehiã be dɔwɔfe si wòle naŋlɔ ɖaseɖigbalẽ tso eŋu na dɔwɔfe bubu aɖe si wòdi be yeayi aɖawɔ dɔ le?
Biblia gblɔ be: “Wɔ wò ŋutete ɖe sia ɖe nàɖe ɖokuiwò afia Mawu abe ame si dze eŋu, dɔwɔla si fe dɔ mekpea ŋu nɛ le mɔ aɖeke nu o.”—2 Timoteo 2:15.
“Míafe dɔwɔfea xe gafofo 80 fe fe nam le esi tefe be wòaxe gafofo 64 boŋ fe fe nam. Togbɔ be ade dzinye ŋutɔ ne mezi kpi ɖe edzi hã la, nyemate ŋu awɔ nu ma gbeɖe o. Megblɔe na míafe dɔwɔfea fe gadzikpɔla, eye wòda akpe nam kakaka. Ga le dɔwɔfea si zã, gake nyemate ŋu awɔ nu si anye gafifi o.”
—Bethany.
Bu nya sia ŋu: Ðe dɔwɔfe fe ga fifi megblẽ boo abe ame ɖekaɖekawo fe ga fifi ene oa?
Biblia gblɔ be: “Yehowa nyɔa ŋu ameflula, ke tsi metoa Eya kple nu dzɔdzɔe wɔlawo dome o.”—Lododowo 3:32.


text:
Nya Kae Biblia Gblɔ?
Nu kae dzɔna ɖe ame dzi ne eku?
AME AÐEWO XƆE SE be ne ame ku la, eyia edzi nɔa agbe le nɔnɔme bubu aɖe me, gake ame aɖewo hã ka ɖe edzi be ku nye nu sia nu fe nuwuwu. Nu kae nye wò susu?
NYA SI BIBLIA GBLƆ
“Kukuawo meganya naneke kura o.” (Nyagblɔla 9:5) Ne ame ku la, efia be megale afi aɖeke o.
NU BUBU SI MÍESRƆ̃ LE BIBLIA ME
Anyi wotsɔ mè ame gbãtɔ, Adam, eye anyi ke wògatrɔ zu. (1 Mose 2:7; 3:19) Nenema kee wòdzɔna ɖe ame siwo katã le kukum egbea hã dzi, wozua anyi.—Nyagblɔla 3:19, 20.
Wotso afia na ame siwo ku la hetsɔ wofe nu vɔ̃wo ke wo. (Romatɔwo 6:7) Eya ta ne ame ku, nu vɔ̃ fe tohehe bubu aɖeke megali nɛ o.
Ðe kukuawo agava nɔ agbe akea?
ALEKE NÀÐO EŊUI?
Ɛ̃a?
Aoa?
Yemenya oa?
NYA SI BIBLIA GBLƆ
“Tsitretsitsi li.”—Dɔwɔwɔwo 24:15.
NU BUBU KAE MÍATE ŊU ASRƆ̃ LE BIBLIA ME?
Biblia tsɔa ku sɔna kple alɔ̃dɔdɔ zi geɖe. (Yohanes 11:11-14) Mawu ate ŋu afɔ kukuawo tso ku me, abe ale si ko míetea ŋu nyɔa ame tso alɔ̃ me ene.—Hiob 14:13-15.
Amewo fɔfɔ tso ku me ŋuti nuŋlɔɖi geɖe le Biblia me, eye esia na kakaɖedzi sẽŋu mí be woava fɔ ame siwo ku la ɖe tsitre.—1 Fiawo 17:17-24; Luka 7:11-17; Yohanes 11:39-44.
Srɔ̃ Nu Geɖe Wu
Nuka Tututue Nye Biblia fe Nufiafia?
Afikae Ame Kukuwo Le?
Srɔ̃ nu si Biblia gblɔ tso nɔnɔme si me kukuawo le kple nu si tae amegbetɔwo kuna ŋu.
NYƆ!
Nya Kae Biblia Gblɔ Tso Ku Ŋu?
Nu kae dzɔna ɖe mía dzi ne míeku? Ðe mɔkpɔkpɔ li be míagava wɔ ɖeka kple míafe ame vevi siwo ku la akea? Xlẽ nyabiase siawo fe ŋuɖoɖo fakɔnamewo le Biblia me.


text:
GBETAKPƆXƆ—TATA SI MÍESRƆ̃NA March 2016
Nusɔsrɔ̃nyati siwo me míadzro tso May 2 va se ɖe May 29, 2016 la le tata sia me.
Àte Ŋu Ana Kpekpeɖeŋu Le Miafe Hamea Mea?
Ðe nàte ŋu awɔ dɔ abe dutanyanyuigblɔlawo ene le miafe hamea mea?
Ðeviwo—Ðe Miele Klalo Axɔ Nyɔnyrɔa?
Biabia etɔ̃ aɖewo me dzodzro akpe ɖe ŋuwò nànya.
Ðeviwo—Nu Kae Miawɔ Atsɔ Adzra Ðo Na Nyɔnyrɔxɔxɔ?
Ne ewɔ na wò be yemesu te haɖe o ɖe? Alo ne èdi be yeaxɔ nyɔnyrɔ gake dziwòlawo ya bui be mètsi haɖe o ɖe?
Lé Míafe Kristotɔwo Ƒe Ðekawɔwɔa Me Ðe Asi!
Ŋutega aɖe si le Nyaɖeɖefia ta 9 na míekpɔe be ele vevie be míawɔ ɖeka.
Yehowa Fiaa Mɔ Efe Amewo Le Agbemɔ La Dzi
Aleke míaɖee afia be míekpɔa Yehowa sinu be wòafia mɔ mí?
Nyabiabia Siwo Tso Exlẽlawo Gbɔ
Ɣekaɣie Babilon Gã la ɖe aboyo Mawu fe amewo? Esime Satana te Yesu kpɔ la, ɖe wòkplɔe yi gbedoxɔa tame ŋutɔŋutɔa?


text: Na henɔ la. David fe ha, esime wòdɔ kple Bat-Seba+ eye nyagblɔɖila Natan va egbɔ.51 Oo Mawu, ve nunye le wò lɔlɔ̃ si nu metsina o la ta.+Tutu nye dzidadawo ɖa le wò nublanuikpɔkpɔ geɖe la ta.+2 Le tsi nam keŋkeŋ tso nye vodada me,+Eye nàklɔ ŋunye tso nye nu vɔ̃ me.+3 Elabena nye dzidadawo la, medze si wo keŋ,Eye nye nu vɔ̃ le ŋkunyeme ɖaa.*+4 Ŋuwòe mewɔ nu vɔ̃ ɖo—wò koŋ ŋue mewɔe ɖo,*+Nu si nye vɔ̃ le ŋkuwòmee mewɔ.+Le esia ta ne èfo nu la, tɔwò adzɔ,Eye ne ètso afia la, enɔa etefe.+5 Kpɔ ɖa! Vodada mee wodzim ɖo,Eye nu vɔ̃ mee danye fɔ nye fu ɖo.*+6 Kpɔ ɖa! Nyatefetoto si tso dzi me kee nèdina;+Fia num ne madze nunya le ememe ke.7 Tsɔ isop gbe klɔ ŋunye tso nye nu vɔ̃ me, ne ŋunye nadza;+Le tsi nam ne mafu tititi wu sno.+8 Na mase dzidzɔ kple aseyetsotso ŋkɔ,Ne nye fu siwo nègbã gudugudu la nagli kple dzidzɔ.+9 Ðe ŋku ɖa le nye nu vɔ̃wo ŋu,*+Eye nàtutu nye vodadawo katã ɖa.+10 Oo Mawu, wɔ dzi dzadzɛ ɖe menye,+Eye nàde gbɔgbɔ yeye+ si li ke la menye.11 Mègatsɔm fu gbe le ŋkuwòme o;Eye mègaxɔ wò gbɔgbɔ kɔkɔe la hã le asinye o.12 Gbugbɔ wò xɔname fe dzidzɔ de menye;+Eye nànyɔ wò lɔlɔ̃nu wɔwɔ fe gbɔgbɔ ɖe menye.*13 Mafia wò mɔwo dzidalawo,+Ne nu vɔ̃ wɔlawo natrɔ ava gbɔwò.14 Oo Mawu, Mawu, nye xɔnametɔ,+ ɖem tso ʋufɔɖiɖi+ me,Ne nye aɖe naɖe gbefã wò dzɔdzɔenyenye kple dzidzɔ.+15 Oo Yehowa, ʋu nu nam,Ne nye nu naɖe gbefã wò kafukafu.+16 Elabena menye vɔsae dzea ŋuwò o, anye ne masa vɔ na wò;+Menye numevɔsae dzea ŋuwò o.+17 Vɔsa siwo dzea Mawu ŋue nye gbɔgbɔ si gbã;Oo Mawu, màdo vlo dzi si gbã hetugu la o.+18 Wɔ nyui na Zion le wò ŋudzedzekpɔkpɔ la nu;Ðo Yerusalem fe gliwo.19 Ekema dzɔdzɔenyenyevɔsawo,Numevɔsawo kple vɔsa blibowo adze ŋuwò;Ekema woatsɔ nyitsuwo asa vɔe le wò vɔsamlekpui la dzi.+


text:
Ðe Yesu Ðe Srɔ̃ Kpɔa? Ðe Nɔviwo Nɔ Yesu Sia?
Ale si Biblia ɖo eŋui
Biblia ɖee fia kɔtɛe be Yesu meɖe srɔ̃ kpɔ o, togbɔ be Biblia mefo nu tso efe srɔ̃ɖeɖe ŋu tẽe o hã. * Bu nya siawo ŋu kpɔ.
Edziedzi la, Biblia foa nu tso Yesu fe fometɔwo kple nyɔnu siwo kplɔnɛ ɖo le efe subɔsubɔdɔa me kple nyɔnu siwo nɔ etefe esime wowui ŋu, gake Biblia megblɔ kpɔ be srɔ̃ nɔ esi o. (Mateo 12:46, 47; Marko 3:31, 32; 15:40; Luka 8:2, 3, 19, 20; Yohanes 19:25) Anɔ eme godoo be esi srɔ̃ menɔ Yesu si o tae Biblia mefo nu tso efe srɔ̃ɖeɖe ŋu o.
Yesu gblɔ na efe nusrɔ̃lawo tso ame siwo tiae be yewoanɔ tre ale be yewoate ŋu awɔ geɖe le Mawu fe subɔsubɔdɔa me la ŋu be: “Ame si ate [ŋu anɔ tre] la, newɔe.” (Mateo 19:10-12) Eɖo kpɔɖeŋu na ame siwo tiae be yewomaɖe srɔ̃ o ale be yewoatsɔ yewo ɖokuiwo ana Mawu bliboe la.
—Yohanes 13:15; 1 Korintotɔwo 7:32-38.
Do ŋgɔ teti na Yesu fe ku la, ewɔ ɖoɖo ɖe nɔa dzi kpɔkpɔ ŋu. (Yohanes 19:25-27) Ne ɖe Yesu ɖe srɔ̃ alo viwo nɔ esi la, anye ne ekpɔ egbɔ be yewɔ ɖoɖo ɖe ame siawo hã dzi kpɔkpɔ ŋu.
Biblia gblɔna be Yesu ɖo kpɔɖeŋu ɖi na srɔ̃ŋutsuwo, gake menye ale si Yesu wɔ nu ɖe srɔ̃nyɔnu si nye amegbetɔ ŋue wòfiaa asii o. Biblia gblɔ boŋ be: “Srɔ̃ŋutsuwo, miyi edzi mialɔ̃ mia srɔ̃wo abe ale si ko Kristo la hã lɔ̃ hame la, eye wòtsɔ eɖokui na ɖe eta ene.” (Efesotɔwo 5:25) Ne ɖe srɔ̃ nɔ Yesu si esime wònɔ anyigba dzi la, ɖe Biblia mazã srɔ̃ŋutsu fe kpɔɖeŋu de blibo si wòaɖo ɖi la le kpukpui ma me oa?
Ðe nɔviwo nɔ Yesu sia?
Ɛ̃, nɔvi ade ya teti nɔ esi. Woawoe nye nɔvia ŋutsu siwo fe ŋkɔwoe nye Yakobo, Yosef, Simon kple Yuda kpakple nɔvia nyɔnu eve ya teti. (Mateo 13:54-56; Marko 6:3) Yesu nɔ Maria kple srɔ̃a Yosef ŋutɔwo fe viwoe Yesu nɔvi mawo nye. (Mateo 1:25) Biblia yɔ Yesu be Maria fe “ŋgɔgbevi,” esia fia be Maria gadzi vi bubuwo hã.
Susu totro siwo nɔa amewo si ku ɖe Yesu nɔviwo ŋu
Esi ame aɖewo nɔ agbagba dzem be yewoaɖo kpe edzi be Maria nye ɖetugbui leafe le efe agbe me katã ta la, woɖea nya si nye ‘nɔvi’ gɔme bubui. Le kpɔɖeŋu me, ame aɖewo susui be Yesu nɔvi siwo wowɔnɛ la nye Yosef fe vi siwo nyɔnu bubu dzi nɛ hafi wòva ɖe Maria. Ke hã, Biblia gblɔ be Yesu nyi fianyenye si fe ŋugbe wodo na David la dome le se nu. (2 Samuel 7:
Ðe nya ‘nɔvi’ si wozã le afi sia ate ŋu afia Yesu fe nusrɔ̃lawo alo gbɔgbɔmenɔviwoa? Esia mewɔ ɖeka kple Ŋɔŋlɔawo o, elabe Biblia gblɔ be ɣeaɖeɣi la, “nɔviawo mexɔ edzi se o.” (Yohanes 7:5) Biblia de vovototo Yesu nɔviwo kple efe nusrɔ̃lawo dome.
Ame aɖewo hã gblɔna be Yesu nɔviŋutsu siwo wowɔnɛ la woe nye efe fometɔ kpamkpamwo fe viwo. Ke hã le Hela Ŋɔŋlɔawo me la, menye nya ɖekae wozãna na “nɔvi,” “fometɔ,” kple “fometɔ fe vi” o. (Luka 21:16; Kolosetɔwo 4:10) Biblia-ŋutinunyala geɖewo lɔ̃ ɖe edzi be Yesu nɔvi siwo wowɔnɛ le afi sia la fia nɔa fe viŋutsuwo kple nyɔnuwo ŋutɔŋutɔ. Le kpɔɖeŋu me, agbalẽ aɖe (The Expositor’s Bible Commentary) gblɔ be: “Mɔ si ko nu míate ŋu ase nya ‘nɔviwo’ gɔme le wòasɔ wue nye be . . . efia Maria kple Yosef fe viwo, eye le esia ta wonye Yesu nɔ [Maria] fe viwo.” *
^ mm. 3 Enye nyatefe be Biblia yɔ Yesu be ŋugbetɔsrɔ̃, gake nya siwo fo xlã nya mawo ɖee fia be kpɔɖeŋunyagbɔgblɔe.
^ mm. 13 Kpɔ The Gospel According to St. Mark, Second Edition, si Vincent Taylor ŋlɔ, axa 249 kple A Marginal Jew
Srɔ̃ Nu Geɖe Wu
NYA NYUI SI TSO MAWU GBƆ!
Ame Kae Nye Yesu Kristo?
Xlẽ nu tso ale si Yesu fe agbe dze egɔmee, nu si ta wòva anyigba ɖo kple nu si wɔm wòle fifia la ŋu.


text: 12 Ede asi nufofo me na wo le lododowo me be: “Ame aɖe de waingble,+ eye wòtɔ kpɔ fo xlãe, ewɔ wainfiãfe ɖe eme, eye wòtu agbledzɔxɔ ɖe eme,+ etsɔe de asi na agbledelawo, eye wòzɔ mɔ yi duta.+2 Ke esi nuŋeɣi ɖo la, edɔ efe kluvi ɖeka ɖe agbledelawo gbɔ be wòaxɔ waingblea me kutsetse aɖewo tso wo gbɔ avɛ.3 Ke wolée hefoe, eye wogbugbɔe ɖo ɖa asi fuflui.4 Egadɔ kluvi bubu ɖe wo gbɔ, ke woxlã nu ɖe ta nɛ hedo vloe.+5 Eye wògadɔ bubu ɖa, ke wowu eya hã, egadɔ bubu geɖewo ɖa, ke wofo ɖewo, eye wowu ɖewo hã.6 Azɔ viŋutsuvi ɖeka le esi, si gbɔ melɔ̃a nu le o.+ Edɔ eya hã ɖe wo gbɔ gblɔ be, ‘Woasi vinye ŋkume ɖa.’7 Ke agbledela mawo gblɔ le wo nɔewo dome be, ‘Ame siae nye domenyila la.+ Miva míawui, ne domenyinua nazu mía tɔ.’8 Ale wolée hewui, eye wokɔe fu gbe ɖe waingble la godo.+9 Nu kae waingbletɔa awɔ? Ava eye wòawu agbledelawo, eye wòatsɔ waingblea ade asi na ame bubuwo.+10 Ðe miexlẽ ŋɔŋlɔ sia kpɔ be, ‘Kpe si xɔtulawo gbe la, eyae va zu dzogoedzikpe vevitɔ,+11 Yehowa* gbɔe esia tso, eye wònye nu wɔnuku le mía ŋkume’ oa?”+12 Ale wodi be yewoalée, elabena wokpɔe dze sii be yewo ŋue wòdo loa ɖo, gake wovɔ̃ ameha la. Eya ta wogblẽe ɖi dzo.+13 Emegbe wodɔ Farisitɔwo kple Herodes habɔbɔ me nɔla aɖewo ɖe egbɔ be woalée le efe nufofo me.+14 Esi wova la, wogblɔ nɛ be: “Nufiala, míenyae be ètoa nyatefe, eye mèdea ame dzi o, elabena mèwɔa nu ɖe ale si ame dzena le gotae la nu o, ke boŋ èfiaa Mawu fe mɔ la le nyatefe me. Ðe se ɖe mɔ* be woaxe adzɔ na Kaisaro loo, alo se meɖe mɔ o?15 Míaxee loo alo mígaxee o?” Esi wòkpɔ wofe alakpanuwɔwɔa dze sii la, ebia wo be: “Nu ka tae miele mɔ̃ trem nam? Mitsɔ denario* ɖeka vɛ makpɔ.”16 Wotsɔ ɖeka vɛ, eye wòbia wo be: “Ame ka fe nɔnɔmetata kple nuŋɔŋlɔe nye esia?” Woɖo eŋu nɛ be: “Kaisaro tɔe.”17 Eya ta Yesu gblɔ be: “Mitsɔ nu siwo nye Kaisaro tɔ la na Kaisaro,+ ke nu siwo nye Mawu tɔ la, na Mawu.”+ Eye efe nu wɔ nuku na wo.18 Eyome Zadukitɔ siwo gblɔna be tsitretsitsi aɖeke meli o+ la va egbɔ hebiae be:+19 “Nufiala, Mose ŋlɔ ɖi na mí be ne ame aɖe nɔviŋutsu ku hegblẽ srɔ̃a ɖi eye medzi vi aɖeke o la, nɔvia naxɔ nyɔnua aɖe, ne wòado fome ɖi nɛ.+20 Nɔviŋutsu adre nɔ anyi kpɔ. Gbãtɔa ɖe srɔ̃, gake medzi vi aɖeke hafi ku o.21 Eye evelia hã ɖe nyɔnua, gake eya hã ku evɔ medzi vi aɖeke o, eye etɔ̃lia hã nenema ke.22 Eye wo ame adreawo katã medzi vi aɖeke o. Mlɔeba nyɔnua hã ku.23 Le tsitretsitsia me ɖe, wo dometɔ ka srɔ̃ wòanye? Elabena wo ame adreawo katã ɖee kpɔ.”24 Yesu gblɔ na wo be: “Ðe menye esia tae mieda fu le esi mienya Ŋɔŋlɔawo loo alo Mawu fe ŋusẽ la oa?+25 Elabena ne wofɔ tso ame kukuwo dome la, ŋutsuwo maɖe srɔ̃ o, eye womatsɔ nyɔnuwo ana be woaɖe o, ke boŋ woanɔ abe mawudɔla siwo le dzifo ene.+26 Ke le ame kukuwo fe tsitretsitsi ŋuti la, ɖe miexlẽ ŋuve ŋuti nuŋlɔɖi si le Mose fe agbalẽa me, ale si Mawu gblɔ nɛ be: ‘Nyee nye Abraham fe Mawu kple Isak fe Mawu kpakple Yakob fe Mawu’ la oa?+27 Menye ame kukuwo fe Mawue wònye o, ke boŋ agbagbeawo tɔe. Mieda fu ŋutɔ.”+28 Esi agbalẽfialawo dometɔ ɖeka si va afi ma hese wofe nyaʋiʋlia kpɔe be Yesu ɖo nya ŋu na wo nyuie la, ebiae be: “Se kae nye gbãtɔ* le wo katã dome?”+29 Yesu ɖo eŋu be: “Gbãtɔe nye, ‘Oo Israel, see, Yehowa* mía Mawu la, Yehowa ɖeka koe,30 eye nàlɔ̃ Yehowa* wò Mawu kple wò dzi blibo, wò luʋɔ* blibo, wò tamesusu blibo kple wò ŋusẽ blibo.’+31 Eveliae nye esi, ‘Lɔ̃ hawòvi abe wò ŋutɔ ɖokuiwò ene.’+ Se bubu aɖeke megali si lolo wu esiawo o.”32 Agbalẽfiala la gblɔ nɛ be: “Nufiala, ègblɔe nyuie le nyatefe la nu be, ‘Ðeka koe wònye, eye bubu aɖeke megali o, negbe eya ko,’+33 eye be woalɔ̃e kple dzi blibo kple gɔmesese blibo kpakple ŋusẽ blibo, eye woalɔ̃ ame havi abe ame ɖokui ene la xɔ asi sãsãsã wu numevɔsa blibowo kple vɔsawo katã.”+34 Esi Yesu kpɔ be eɖo nyaa ŋu nunyatɔe la, egblɔ nɛ be: “Mèle adzɔge tso Mawu Fiaɖufe la gbɔ o.” Ke ame aɖeke megado dzi bia nya aɖekee o.+35 Ke esi Yesu le nu fiam le gbedoxɔa me la, ebia be: “Aleke wɔ agbalẽfialawo gblɔna be David vie Kristo la nye?+36 Evɔ gbɔgbɔ kɔkɔe+ la na David ŋutɔ gblɔ be, ‘Yehowa* gblɔ na nye Afetɔ be: “Bɔbɔ nɔ nye ɖusime va se ɖe esime matsɔ wò futɔwo ade wò afɔ te.”’+37 Ne David ŋutɔ yɔe be ‘Afetɔ’ ɖe, ke aleke wɔ wònye via?”+Eye ameha gã la ɖo toe dzidzɔtɔe.38 Eyi efe nufiafia dzi gblɔ be: “Mikpɔ mia ɖokui dzi nyuie le agbalẽfiala siwo nɔa awu ʋlayawo me nɔa tsatsam, eye wodina be amewo nado gbe na yewo le ablɔwo* me,+39 eye wolɔ̃a ŋgɔgbezikpuiwo dzi* nɔnɔ le fufofewo kple bubunɔfewo nɔnɔ le fiẽnuɖufewo la ŋu.+40 Woawoe daa adzo ahosiwo fe afewo,* eye wodoa gbe legbewo ɖa be amewo nakpɔ yewo.* Ame siawo fe ʋɔnudɔdrɔ̃ asesẽ wu.”41 Yesu bɔbɔ nɔ anyi dze ŋgɔ nudzɔɖakawo+ hele ŋku lém ɖe ale si amewo le ga dem nudzɔɖakawo mee ŋu, eye kesinɔtɔ geɖewo tsɔa gaku geɖe dea wo me.+42 Eye ahosi dahe aɖe tsɔ gaku sue eve siwo fe home le sue ŋutɔ* la va de eme.+43 Eya ta eyɔ efe nusrɔ̃lawo va eɖokui gbɔ gblɔ na wo be: “Vavã mele egblɔm na mi be, ahosi dahe sia tsɔ geɖe de eme wu ame bubu siwo katã va de nu nudzɔɖakaawo me.+44 Elabena wo katã wotsɔ wofe nu gbogboawo fe ɖe ko va de eme, ke eya tso efe ahedada me tsɔ nu siwo katã le esi, si nu wòanɔ agbe ɖo la, de eme.”+


text:
Wikipedia:Help desk
Taflatse, xlẽ nusiwo le afii hafi nadze nyawo biam:
- Ne wòadi be yeaŋlɔ babia yeye la, yi "Tia afisia na nyawo babia le Wikipiɖia zazã ŋuti." Esia akɔ wò ayi afisi wòa ŋlɔe ɖo. Ɖo ŋku dzi na ŋlɔ Tanya ɖe afisi wofia le dzime la.
- Hafi na bia nu aɖe la, dii le afii gbã. (Eŋlisigbe me)
-
-
- Babia bɔbɔ ɖeka enye: Aleke ma dze axa yeye gɔme?
-
- . Ne èŋlɔ wòo babia vɔ la, ŋkuwo nanɔ axa sia ŋu na eŋuɖoɖoa(wo).
Kpekpeɖeŋu tɔxe
- Ne ehiã kpekpeɖeŋu tɔxe ɖe la, ekema da {{kpeɖeŋunye}} ɖe wò nyadafe, eye kpeɖeŋutɔa ɖe akpɔ gbɔwo.


text:
TA WUIENYI
Ðe Wòle Be Maɖe Adzɔgbe Na Mawu Ahaxɔ Nyɔnyrɔa?
1. Esi nèsrɔ̃ agbalẽ sia va ɖo afia sia la, nu ka ŋue wòle be nàbu?
ÈSRƆ̃ Biblia me nyatefe geɖe le agbalẽ sia me. Esiawo dometɔ aɖewoe nye agbe mavɔ si ŋugbe Mawu do, nɔnɔme si me kukuawo le kple tsitretsitsi fe mɔkpɔkpɔ la. (Nyagblɔla 9:5; Luka 23:43; Yohanes 5:28, 29; Nyaɖeɖefia 21:3, 4) Ðewohĩ èle Yehowa Ðasefowo fe kpekpewo dem eye nèkpɔe be wofe subɔsubɔe nye vavã la. (Yohanes 13:35) Anɔ eme be wò kple Yehowa dome xɔlɔ̃wɔwɔa nu le sesẽm ɖe edzi, eye nèɖoe be yeasubɔe. Eya ta anɔ eme be àbia be, ‘Nu kae wòle be mawɔ azɔ be masubɔ Mawu?’
2. Nu ka tae Etiopia-ŋutsu aɖe di be yeaxɔ nyɔnyrɔ?
2 Nu sia ŋue Etiopia-ŋutsu aɖe si nɔ anyi le Yesu fe ɣeyiɣia me la bu. Ɣeaɖeɣi le Yesu fe tsitretsitsi megbe la, Yesu fe nusrɔ̃la Filipo ɖe gbefã na Etiopia-ŋutsua. Filipo ɖo kpe edzi nɛ be Yesue nye Mesia la. Nu si Etiopiatɔ sia srɔ̃ la wɔ dɔ ɖe edzi ale gbegbe be ɖeko wògblɔ enumake be: “Kpɔ ɖa! Tsie nye esi; nu kae xe mɔ na nye nyɔnyrɔxɔxɔ?”—Dɔwɔwɔwo 8:26-36.
3. (a) Se kae Yesu de na eyomedzelawo? (b) Aleke wòle be woanyrɔ amee?
3 Biblia fia nu eme kɔ fãa be ne èdi be yeasubɔ Yehowa la, ele be nàxɔ nyɔnyrɔ. Yesu gblɔ na eyomedzelawo be: ‘Miwɔ dukɔwo katã me tɔwo woanye nusrɔ̃lawo, mianyrɔ wo.’ (Mateo 28:19) Yesu hã ɖo kpɔɖeŋu nyui ɖi na mí esi eya ŋutɔ xɔ nyɔnyrɔ. Wonyrɔe efe ameti bliboa bu ɖe tsia me keŋkeŋ, menye ɖe wode tsi ta nɛ o. (Mateo 3:16) Egbea la, ne wole ame aɖe nyrɔm be wòazu Kristotɔ la, ele be efe ameti bliboa nabu ɖe tsia me keŋkeŋ.
4. Nu kae wò nyɔnyrɔxɔxɔ aɖe afia ame bubuwo?
4 Ne èxɔ nyɔnyrɔ la, àɖee afia ame bubuwo be yedi vevie be yeanye Mawu xɔlɔ̃ ahasubɔe. (Psalmo 40:7, 8) Eya ta àbia ɖokuiwò be, ‘Nu kae wòle be mawɔ be maxɔ nyɔnyrɔ?’
SIDZEDZE KPLE XƆSE
5. (a) Nu kawoe wòle be nàwɔ gbã hafi axɔ nyɔnyrɔ? (b) Nu ka tae Kristotɔwo fe kpekpewo dede le vevie?
5 Hafi nàxɔ nyɔnyrɔ la, ele be nànya Yehowa kple Yesu. Ète esia wɔwɔ xoxo esi nèdze Biblia-sɔsrɔ̃ gɔme. (Xlẽ Yohanes 17:3.) Gake esia ɖeɖe mesɔ gbɔ o. Biblia gblɔ be ele be Yehowa fe lɔlɔ̃nu ŋuti “sidzedze vavãtɔ” nayɔ wò fũu. (Kolosetɔwo 1:9) Yehowa Ðasefowo fe kpekpewo dede ana be wò kple Yehowa dome nava nɔ kplikplikpli. Esia tae wòle vevie be nànɔ kpekpe siawo dem edziedzi.—Hebritɔwo 10:24, 25.
6. Nu kawoe wòle be nànya le Biblia me hafi axɔ nyɔnyrɔ?
6 Ele eme baa be Yehowa mele mɔ kpɔm be nànya nu sia nu le Biblia me hafi axɔ nyɔnyrɔ o. Mebia tso Etiopia-ŋutsua si be wòanya nu sia nu hafi wòxɔ nyɔnyrɔ o. (Dɔwɔwɔwo 8:30, 31) Eye míayi edzi anɔ nu srɔ̃m tso Mawu ŋu ɖaa. (Nyagblɔla 3:11) Gake hafi nàxɔ nyɔnyrɔ la, ele be nànya Biblia fe gɔmedzenufiafiawo ahalɔ̃ ɖe wo dzi.—Hebritɔwo 5:12.
7. Aleke Biblia-sɔsrɔ̃ kpe ɖe ŋuwòe?
7 Biblia gblɔ be: “Ne xɔse mele ame si o la, mate ŋu adze Mawu ŋu nyuie o.” (Hebritɔwo 11:6) Eya ta ele be xɔse nanɔ asiwò hafi nàxɔ nyɔnyrɔ. Biblia gblɔ na mí be blema Korintotɔ aɖewo se nya siwo Yesu yomedzelawo gblɔ na wo eye esia wɔe be, ‘woxɔ edzi se, eye wonyrɔ wo.’ (Dɔwɔwɔwo 18:8) Nenema kee, Biblia-sɔsrɔ̃ kpe ɖe ŋuwò nèva xɔ Mawu fe ŋugbedodowo dzi se eye nèxɔe se hã be ŋusẽ le Yesu fe tafevɔsa ŋu be wòaɖe mí tso nu vɔ̃ kple ku si me.—Yosua 23:14; Dɔwɔwɔwo 4:12; 2 Timoteo 3:16, 17.
GBLƆ BIBLIA ME NYATEƑEA NA AMEWO
8. Nu kae aʋã wò nàgblɔ nu siwo srɔ̃m nèle la na amewo?
8 Esi nèle nu geɖe srɔ̃m le Biblia me eye nèkpɔ ale si wòle kpekpem ɖe ŋuwò la, wò xɔse me le sesẽm ɖe edzi. Àdi be yeagblɔ nu siwo srɔ̃m nèle la na ame bubuwo. (Yeremiya 20:9; 2 Korintotɔwo 4:13) Gake ame kawoe nàgblɔe na?
9, 10. (a) Ame kawoe nàgblɔ nu siwo srɔ̃m nèle la na? (b) Nu kae nàwɔ ne èdi be yeade gbeadzi kple hamea?
9 Àdi be yeagblɔ nu siwo srɔ̃m nèle la na fowòmetɔwo, xɔ̃wòwo, wò afelikawo alo dɔwɔhatiwo. Esia nyo ŋutɔ, gake wɔe le tufafa kple lɔlɔ̃ me ɣesiaɣi. Eye mlɔeba la, àte ŋu awɔ ɖeka kple hamea anɔ gbefã ɖem. Ne èsu te na esia wɔwɔ la, gblɔe na Ðasefo si le Biblia srɔ̃m kpli wò be yedi be yeade gbeadzi kple hamea. Ne ekpɔe be èsu te eye wò agbenɔnɔ sɔ ɖe Biblia fe nudidiwo nu la, hamemetsitsi eve akpe kple mi ame evea.
10 Nu kawoe ayi edzi le kpekpe sia me? Hamemetsitsiawo adzro nu me kpli wò akpɔe ɖa be èse Biblia fe gɔmedzenufiafiawo gɔme hexɔ wo dzi se mahã. Woakpɔe ɖa hã be èwɔa Biblia fe nudidiwo dzi le wò agbenɔnɔ me, eye nèdi vevie be yeazu Yehowa Ðasefo mahã. Ðo ŋku edzi be hamemetsitsiwo léa be na hamea me tɔ ɖe sia ɖe, wò hã èle eme, eya ta mègavɔ̃ o, gblɔ wò dzimenyawo na wo faa. (Dɔwɔwɔwo 20:28; 1 Petro 5:2, 3) Le kpekpe sia megbe la, hamemetsitsiawo ana nànya nenye be èdze ade gbeadzi kple hamea.
11. Nu ka tae wòle vevie be nàwɔ tɔtrɔwo hafi adze ade gbeadzi kple hamea?
11 Ðewohĩ hamemetsitsiwo agblɔ na wò be ahiã be nàgawɔ tɔtrɔ aɖewo hafi nàdze ade gbeadzi kple hamea. Nu ka tae tɔtrɔ siawo wɔwɔ le vevie? Elabena ne míele Yehowa Mawu fe nya gblɔm na amewo la, efia be míenye etefenɔlawo, eya ta ele be míafe agbenɔnɔ nade bubu eŋu.—1 Korintotɔwo 6:9, 10; Galatiatɔwo 5:19-21.
TRƆ DZI ME EYE NÀGBUGBƆ
12. Nu ka tae wòhiã be ame sia ame natrɔ dzi me?
12 Nane hã li si wòle be nàwɔ hafi adze axɔ nyɔnyrɔ. Apostolo Petro gblɔ be: “Eya ta mitrɔ dzi me, eye migbugbɔ, ne woatutu miafe nu vɔ̃wo ɖa.” (Dɔwɔwɔwo 3:19) Nu kae wòfia be woatrɔ dzi me? Efia be míase veve vevie ɖe nu vɔ̃ siwo míewɔ ta. Le kpɔɖeŋu me, ne èwɔa ahasi alo matre la, ke ahiã be nàtrɔ dzi me. Ne èdzea agbagba vevie be yeawɔ nu nyui le wò agbe me katã gɔ̃ hã la, agahiã kokoko be nàtrɔ dzi me, elabena mí katã míewɔa nu vɔ̃ eye ehiã be míabia Mawu be wòatsɔe ake mí.—Romatɔwo 3:23; 5:12.
13. Nu kae wòfia be ‘woagbugbɔ’?
13 Ðe vevesese ɖe nu vɔ̃ siwo nèwɔ ta ɖeɖe sɔ gbɔa? Ao. Apostolo Petro gblɔ be ele be ‘nàgbugbɔ.’ Esia fia be ele be nàgbe nu le nu gbegblẽ siwo nèwɔ tsã la gbɔ eye nadze nu si sɔ la wɔwɔ gɔme. Le kpɔɖeŋu me, tsɔe be èyina tefe aɖe zi gbãtɔ, gake nèva de dzesii be yebu mɔ. Nu kae nàwɔ? Anɔ eme godoo be àɖiɖi azɔlia dzi kpɔtɔ, eye àtɔ agbugbɔ alé mɔ nyuitɔ atsɔ. Nenema kee, ne èle Biblia srɔ̃m la, àva kpɔe be ehiã be yeatrɔ asi le yefe agbenɔnɔ alo nuwɔna aɖewo ŋu. Lɔ̃ faa ‘nàgbugbɔ,’ si fia be nàwɔ tɔtrɔ siwo hiã, eye nàdze nu si sɔ la wɔwɔ gɔme.
TSƆ WÒ AGBE ÐE ADZƆGBE
14. Aleke nàtsɔ wò agbe aɖe adzɔgbe na Mawu?
14 Afɔ vevi bubu si wòle be nàɖe hafi axɔ nyɔnyrɔ ye nye be nàtsɔ wò agbe aɖe adzɔgbe na Yehowa. Nu si esia fiae nye be nàdo gbe ɖa na Yehowa ahado ŋugbe nɛ le gbedodoɖa ma me be yeasubɔ eya ɖeɖe ko eye efe lɔlɔ̃nu wɔwɔe anye nu vevitɔ na ye le agbe me.—5 Mose 6:15.
15, 16. Nu kae ʋãa ame wòɖea adzɔgbe na Mawu?
15 Ŋugbedodo na Yehowa be yeasubɔ eya ɖeɖe le abe ŋugbedodo na ame aɖe si nèlɔ̃ be yeanɔ egbɔ ɖaa ene. Tsɔe be ŋutsu aɖe kple nyɔnu aɖe do ŋugbe na wo nɔewo. Ne ŋutsua va nya nyɔnua nyuie la, alɔ̃e eye wòadi be yeaɖee. Togbɔ be nyametsotso vevi aɖee esia nye hã la, ŋutsua le klalo be yeawɔ esia, elabe elɔ̃ nyɔnua.
16 Esi nèle nu srɔ̃m tso Yehowa ŋu la, èva lɔ̃e eye nèdi be yeawɔ nu sia nu asubɔe. Esia aʋã wò nàdo gbe ɖa ado ŋugbe na Yehowa be yeasubɔe. Biblia gblɔ be ele be ame sia ame si di be yeadze Yesu yome la, ‘nagbe nu le eɖokui gbɔ.’ (Marko 8:34) Nu kae esia bia? Ebia be toɖoɖo Yehowa nanye nu vevitɔ kekeake na wò le agbe me. Ele be nu si Yehowa di nanɔ vevie na wò wu wò didiwo kple taɖodzinuwo.—Xlẽ 1 Petro 4:2.
MÈGAVƆ̃ BE YEADO KPO NU O
17. Nu ka tae ame aɖewo medina be yewoaɖe adzɔgbe na Yehowa o?
17 Ame aɖewo meɖea adzɔgbe na Yehowa o, elabena wovɔ̃na be ne yewodo ŋugbe be yewoasubɔe la, yewomate ŋu awɔ ɖe edzi o. Womedi be yewoado vevesese na Yehowa o. Eye wotea ŋu susunɛ hã be ne yewomeɖe adzɔgbe o la, ke Yehowa mabia akɔnta yewo tso yewofe nuwɔnawo ŋu o.
18. Nu kae akpe ɖe ŋuwò nàɖu vɔvɔ̃ be yeava do vevesese na Yehowa la dzi?
18 Wò lɔlɔ̃ na Yehowa akpe ɖe ŋuwò nàɖu vɔvɔ̃ be yeava do kpo nu ahado vevesese nɛ la dzi. Esi nèlɔ̃ Yehowa ta la, àwɔ ɖe ŋugbe si nèdo nɛ la dzi. (Nyagblɔla 5:4; Kolosetɔwo 1:10) Màbui be Yehowa fe lɔlɔ̃nu wɔwɔ sesẽ akpa o. Apostolo Yohanes ŋlɔ bena: “Nu si lɔlɔ̃ na Mawu fiae nye esi, be míalé efe seawo me ɖe asi; eye efe seawo menye agba o.”—1 Yohanes 5:3.
19. Nu ka tae mele be nàvɔ̃ na adzɔgbeɖeɖe na Yehowa o?
19 Mebia be nànye ame deblibo hafi atsɔ ɖokuiwò aɖe adzɔgbe na Yehowa o. Yehowa mebiaa nu si gbɔ míafe ŋutete ŋu la tso mía si o. (Psalmo 103:14) Akpe ɖe ŋuwò nàwɔ nu si sɔ. (Yesaya 41:10) Ðo ŋu ɖe Yehowa ŋu kple wò dzi blibo, ekema “ana wò mɔwo nadzɔ.”—Lododowo 3:5, 6.
XƆSEMEƲUƲU LE DUTOƑO HENA ÐEÐEKPƆKPƆ
20. Ne ètsɔ ɖokuiwò ɖe adzɔgbe na Mawu vɔ la, afɔ kae wògahiã be nàɖe?
20 Èle klalo atsɔ ɖokuiwò aɖe adzɔgbe na Yehowa? Ne ètsɔ ɖokuiwò ɖe adzɔgbe na Yehowa vɔ la, ekema èle klalo na afɔɖeɖe si kplɔ esia ɖo. Ele be nàxɔ nyɔnyrɔ.
21, 22. Aleke nàʋu wò xɔse me “le dutofo”?
21 Na miafe hamemetsitsiwo fe ɖoɖowo gbɔ kpɔla nanya be yeɖe adzɔgbe na Yehowa eye yedi be yeaxɔ nyɔnyrɔ. Ekema ana hamemetsitsi aɖewo nadzro Biblia fe gɔmedzenufiafiawo me kpli wò. Ne wokpɔe be èsu te la, woagblɔe na wò be àte ŋu axɔ nyɔnyrɔ le Yehowa Ðasefowo fe takpekpe si gbɔna me. Le takpekpea me la, woafo nufo aɖe si aɖe gɔmesese si le nyɔnyrɔxɔxɔ ŋu la me. Nufolaa abia nya bɔbɔe eve aɖewo nyɔnyrɔxɔlawo. Ne èɖo nya siawo ŋu la, ke èʋu wò xɔse me “le dutofo” ye nye ema.—Romatɔwo 10:10.
22 Ema megbe àxɔ nyɔnyrɔ. Woanyrɔ wò ameti bliboa ɖe tsia me keŋkeŋ. Wò nyɔnyrɔxɔxɔa ana ame sia ame akpɔe be ètsɔ ɖokuiwò ɖe adzɔgbe na Yehowa eye nèzu Yehowa Ðasefo.
NU SI WÒ NYƆNYRƆXƆXƆ LE TSITRE ÐI NA
23. Nu kae wòfia be woanyrɔ ame ɖe “Fofo la kple Vi la kpakple gbɔgbɔ kɔkɔe la fe ŋkɔ me”?
23 Yesu gblɔ be woanyrɔ yefe nusrɔ̃lawo ɖe “Fofo la kple Vi la kpakple gbɔgbɔ kɔkɔe la fe ŋkɔ me.” (Xlẽ Mateo 28:19.) Nu kae esia fia? Efia be èlɔ̃ ɖe Yehowa fe ŋusẽ kple ɖofe si Yesu le le Mawu fe tameɖoɖowo me kpakple ale si Mawu zãa efe gbɔgbɔ kɔkɔea tsɔ nana efe lɔlɔ̃nu vaa eme la siaa dzi.—Psalmo 83:18; Mateo 28:18; Galatiatɔwo 5:22, 23; 2 Petro 1:21.
24, 25. (a) Nu kae nyɔnyrɔxɔxɔ le tsitre ɖi na? (b) Nu ka mee míadzro le ta mamlɛtɔ me?
24 Nu vevi aɖe ŋutɔe nyɔnyrɔxɔxɔ le tsitre ɖi na. Ne wonyrɔ wò nèbu ɖe tsia me la, efia be èku le wò agbenɔnɔ tsãtɔ gome alo nèɖe asi le eŋu. Ne wofɔ wò tso tsia me la, efia be èdze Mawu fe lɔlɔ̃nu wɔwɔ fe agbenɔnɔ yeye aɖe gɔme. Esia fia be àsubɔ Yehowa tso fifia dzi yina. Ðo ŋku edzi be menye amegbetɔ, habɔbɔ alo dɔ aɖee nèɖe adzɔgbe na o. Ke boŋ Yehowae nètsɔ wò agbe ɖe adzɔgbe na.
25 Wò adzɔgbeɖeɖea akpe ɖe ŋuwò nàna wò kple Mawu dome nava nɔ kplikplikpli. (Psalmo 25:14) Esia mefia be ne ame nya xɔ nyɔnyrɔ ko la, akpɔ ɖeɖe godoo o. Apostolo Paulo ŋlɔ bena: “Miyi edzi miatsɔ vɔvɔ̃ kple dzodzo nyanyanya anɔ miafe ɖeɖekpɔkpɔ ŋuti dɔ la wɔm.” (Filipitɔwo 2:12) Gɔmedzedze koe nyɔnyrɔxɔxɔ nye. Ke aleke nàwɔ anɔ Yehowa ŋu kplikplikpli? Agbalẽ sia fe ta mamlɛtɔ aɖo nya sia ŋu.


text:
3 Nenema kee mi srɔ̃nyɔnuwo hã, mibɔbɔ mia ɖokui na mia srɔ̃wo,+ ale be ne srɔ̃ŋutsu aɖewo meɖoa to nya la o la, wo srɔ̃wo fe agbenɔnɔ nya aɖeke magblɔmagblɔe naɖe wo,+2 esi woawo ŋutɔ kpɔ miafe agbenɔnɔ dzadzɛ+ kple bubu deto la ta.3 Migana miafe atsyɔ̃ɖoɖo nanye gota gome tɔ, to ɖafofo kple sikanuwo dodo+ alo awu xɔasiwo dodo me o,4 ke boŋ mina wòanye dzi me fe ame ɣaɣla si nye gbɔgbɔ fatu si nɔa anyi kpoo+ la fe atsyɔ̃ɖoɖo si megblẽna o, si xɔ asi ŋutɔ le Mawu ŋkume.5 Elabena alea nyɔnu kɔkɔe siwo nɔ anyi le blema siwo nɔ mɔ kpɔm na Mawu la hã ɖoa atsyɔ̃e, eye wobɔbɔa wo ɖokuiwo na wo srɔ̃wo,6 abe ale si Sara ɖoa to Abraham heyɔnɛ be afetɔ ene.+ Eye ne mieyia edzi wɔa nu nyui, eye mievɔ̃a ŋɔdzidodo aɖeke o la, ekema miezu viawo.+7 Nenema kee mi srɔ̃ŋutsuwo hã, miyi edzi mianɔ anyi kple mia srɔ̃wo le nunya me.* Nyɔnuwo nye gbɔdzɔgbɔdzɔtɔwo* wu mi, eya ta mide bubu wo ŋu,+ elabena mia kpli wo siaae nye agbe fe amenuveve la domenyilawo,+ ale be miagaxe mɔ na miafe gbedodoɖawo o.8 Mlɔeba la, mi katã miafe susu nawɔ ɖeka,+ mise veve ɖe ame nu, milɔ̃ mia nɔewo abe dadaviwo ene, miafe dɔme natrɔ ɖe ame ŋu,+ mibɔbɔ mia ɖokui ɖe anyi.+9 Migaɖo vɔ̃ vɔ̃ tefe+ alo dzudzu dzudzu tefe o.+ Ke miyra amewo boŋ,+ elabena agbenɔnɔmɔ sia tae woyɔ mi ɖo, be mianyi yayra dome.10 Elabena “ame si lɔ̃a agbe, eye wòdi be yeakpɔ ŋkeke nyuiwo la, nekpɔ efe aɖe dzi le vɔ̃ ŋu,+ kple efe nuyiwo dzi le amebeble ŋu.11 Netrɔ ɖa le vɔ̃ ŋu,+ eye wòawɔ nu nyui;+ nedi ŋutifafa, eye wòati eyome.+12 Elabena Yehowa* fe ŋkuwo le ame dzɔdzɔewo ŋu, eye efe towo le wofe kokofofo ŋu,+ ke Yehowa* tɔa ŋku nu vɔ̃ɖi wɔlawo.”+13 Le nyatefe me la, ame kae awɔ nu vevi mi, ne miedoa vevie nu le nu nyui wɔwɔ me?+14 Ke ne ehiã be miakpe fu le dzɔdzɔenyenye ta hã la, dzi dzɔa mi.+ Ke migavɔ̃ nu si vɔ̃m wole la o, eye dzika negatso mia fo hã o.+15 Ke boŋ mikɔ Kristo la si nye Afetɔ ŋu le miafe dziwo me, eye minɔ dzadzraɖoɖi ɣesiaɣi be miaʋli mɔkpɔkpɔ si le mia si la ta le ame sia ame si abia nya mi tso eŋu la ŋkume, gake miwɔe le tufafa+ kple bubu deto me.+16 Milé dzitsinya nyui me ɖe asi,+ ale be le nu sia nu si me wogblɔa nya vlo ɖe mia ŋu le me la, ŋu nakpe ame siwo gblɔa nya vlowo ɖe mia ŋu la+ le esi mienɔa agbe nyui abe Kristo yomedzelawo ene ta.+17 Elabena enyo be miakpe fu le nu nyui wɔwɔ ta,+ ne emae nye Mawu fe lɔlɔ̃nu, wu be miakpe fu le vɔ̃wɔwɔ ta.+18 Elabena Kristo ku zi ɖeka ɖe ɣeyiɣiawo katã nu ɖe nu vɔ̃wo ta,+ ame dzɔdzɔe ɖe ame madzɔmadzɔwo tefe,+ ne wòakplɔ mi ayi Mawu gbɔ.+ Wowui le ŋutilã me,+ ke wogbɔ agbee le gbɔgbɔ me.+19 Esi wòle nɔnɔme sia me la, eyi ɖaɖe gbefã na gbɔgbɔ siwo le gaxɔ me la hã,+20 gbɔgbɔ siwo sẽ to ɣemaɣi, esime Mawu gbɔ dzi ɖi blewu nɔ lalam le Noa fe ŋkekea+ me esi wonɔ aɖakaʋu,+ si me ame ʋɛ siwo nye luʋɔ* enyi nɔ hetsi agbe le tsiɖɔɖɔa me, la kpam.+21 Nyɔnyrɔxɔxɔ si sɔ kple esia lae na miawo hã miele ɖeɖe kpɔm fifia (menye ŋutilã fe ɖifofo ɖeɖe ɖa o, ke boŋ kukuɖeɖe na Mawu be wòana dzitsinya nyui nanɔ ame si),+ to Yesu Kristo fe tsitretsitsi la dzi.22 Eyi dzifo, eye wòle Mawu fe ɖusime,+ eye wotsɔ mawudɔlawo kple dziɖulawo kpakple ŋusẽtɔwo de ete.+
Etenuŋɔŋlɔ
^ Alo, “mianɔ wo ŋu bum; mianɔ nu gɔme sem na wo.”
^ Egɔmeɖeɖe tẽe, “Wonye nugoe siwo ate ŋu agbã bɔbɔe.”


text: 13 Vi nyanu sea fofoa fe amehehe,+Ke fewuɖula mesea nyagbename o.*+2 Ame fe nu fe kutsetse ana wòakpɔ nu nyuiwo aɖu,+Ke ame mawɔnutefewo fe dzimedidi* nye ŋutasesẽ.3 Ame si kpɔa efe nuyiwo* dzi la kpɔa efe agbe* ta,+Ame si kea efe nuyiwo baa la, dzea gbegblẽ me.+4 Nu dzroa kuviatɔ* vevie, gake makpɔ naneke o,+Ke veviedola aɖi fo nyuie.*+5 Ame dzɔdzɔe léa fu alakpanya,+Ke ame vɔ̃ɖi fe nuwɔna hea ŋukpe kple vlodoame vanɛ.6 Dzɔdzɔenyenye kpɔa ame si fe zɔzɔme ŋu fɔɖiɖi mele o la ta,+Ke vɔ̃ɖinyenye fua nu vɔ̃ wɔla anyi.7 Ame aɖewo doa kesinɔtɔ wo ɖokui, evɔ naneke mele wo si hafi o;+Ame aɖewo hã doa hiãtɔ wo ɖokui, evɔ nu bɔ ɖe wo si hafi.8 Kesinɔnu ame tsɔna ɖea efe agbe,*+Ke hiãtɔ ya mesea ŋɔdzidoname* aɖeke o.+9 Ame dzɔdzɔewo fe kekeli klẽna nyuie,*+Ke ame vɔ̃ɖiwo fe akaɖi atsi.+10 Dzre sɔŋ koe ɖokuiŋudzedze hena vanɛ,+Ke nunya tso afe ɖe ame siwo dia aɖaŋuɖoɖo gbɔ.*+11 Kesinɔnu siwo wokpɔ kaba* la nu mesẽna yina o,+Gake ame si fo nuwo nu fu ʋɛʋɛʋɛ* la tɔ adzi ɖe edzi.12 Mɔkpɔkpɔ si meva eme kaba o* nana dzi sea veve,+Ke didi si va eme la, agbeti wònye.+13 Ame si doa vlo nuxlɔ̃ame la, akpɔ etɔ nua,+Ke ame si dea bubu sedede ŋu la, woaɖo etefe nɛ.+14 Nunyala fe nufiafia* la, agbevudo wònye,+Eɖea ame tso ku fe mɔ̃tetrewo me.15 Gɔmesese nyuitɔ nana wokpɔa ŋudzedze ɖe ame ŋu,Ke nu fitifiti wɔlawo fe mɔ dzi le glidzaglidza.16 Aɖaŋudzela wɔa nu le nunya me,+Ke bometsila doa boblo efe bometsitsi.+17 Dɔtsɔla vɔ̃ɖi dzea vɔ̃ me,+Ke duxɔla wɔnutefe daa gbe le ame ŋu.+18 Ame si doa toku amehehe la, ahedada kple ŋukpee ava edzi,Ke ame si lɔ̃na woɖɔnɛ ɖo* la ŋue woade bubui.+19 Didi si va eme la vivia ame* nu,+Ke vɔ̃tsitsri menyoa bometsilawo ŋu o.+20 Ame si zɔna kple nunyalawo la, adze nunya,+Ke ame si dea ha kple bometsilawo la, eme manyo nɛ o.+21 Nu vɔ̃ wɔlawo yomee vɔ̃ tina,+Ke nunyoname nyea tefeɖoɖo na ame dzɔdzɔewo ya.+22 Ame nyui gblẽa domenyinu ɖi na viawo fe viwo,Ke woadzra ame vɔ̃ɖi fe kesinɔnuwo ɖo ɖi na ame dzɔdzɔewo.+23 Hiãtɔ fe agble naa nuɖuɖu geɖe,Ke nu madzɔmadzɔ wɔwɔ kplɔnɛ dzonae.24 Ame si vea nu le efe amefoti* gbɔ la lé fu via,+Ke ame si lɔ̃a via la hea to nɛ ale si dze.*+25 Ame dzɔdzɔe ɖua nu wòɖia fo nɛ,*+Ke ame vɔ̃ɖiwo ya tsia dɔmeɣi.+


text:
ENUPKLAPKLA 6
Nyɔna ci yí mìkpɔnɔ so ehadodo koɖo mìwo nɔvi Kristotɔwo mɛɔ?
Nɔ eӡan mɔ mìato ave suwo mɛ alo nɔ ayamɛ le do ɖeeɖe can ɔ, mìyinɔ mìwo bɔbɔwo gashiagamɛ. Enyi nyɔnɔnwi mɔ agbemɛ cukaɖawo ɖenɔ fun nɔ Yehowa Kunuɖetɔwo, yí enucinɔ kɔ nɔ wo le ŋkeke lɔ dɔwawawo godu shigbe mɔ mɛbuwo hannɛ. Vɔ, nyi yí taɖo wodonɔ gbla yí bɔnɔ koɖo wowo nɔvi Kristotɔwoɔ?
Énanɔ yí mìwanɔ nɔvi. Ci yí Pɔlu xokɔ nuxu so mɛciwo mìdonɔ ha koɖo le bɔbɔwo mɛ nuɔ, éŋwlɛn mɔ: “Mí ɖo a butamɛ so míwonɔnɔwo nu.” (Ebretɔwo 10:24) Enyɔ cɛ gɔnmɛ yí nyi mɔ “mìwo susuwo ɖo anɔ mìwo nɔviwo ji” alo mìajeshi mìwo nɔnɔwo ɖɛ nywiɖe. Eyi taɖo yí Pɔlu kpla nu mì mɔ mìwo le sɔnɔ ɖe le mɛ nɔ mìwo nɔnɔwo. Nɔ mìvajeshi mìwo nɔvi Kristotɔwo ɖɛ nywiɖeɔ, mìvakpɔɛni mɔ wowo can doji le nɔnɔmɛ sɛnŋsɛnŋ ci hanwo mɛ tokɔ mìwo can le, yí woatɛnŋ akpedo mì nu mìadoji.
Énanɔ yí mìjenɔ exlɔ akun-akunwo. Le mìwo bɔbɔwo mɛɔ, denyi amɛ jeshiwo kpoŋ yí mìbɔnɔ koɖo o, exlɔ ŋtɔŋtɔwo yí mìbɔnɔ koɖo. Hweɖewo nuɔ, mìbɔnɔ koɖo mìwo nɔviwo yí munɔ munu. Nyɔna ci yí mìkpɔnɔ so ehadodo cɛwo mɛɔ? Mìkplanɔ lé mìawɛ yí mìwo nɔviwo nu ajeŋ nɔ mì, énanɔ yí mìwo lɔnlɔn gbesɛnnɔŋ doji. Eyi taɖo nɔ mìwo nɔviwo le cukaɖawo mɛ tokɔɔ, mìkpenɔ do wo nu fafɛɖe, ɖoɔ exlɔ akun-akunwo mìnyi. (Elododo Wema 17:17) Ci yí mìdonɔ ha koɖo mìwo hamɛtɔwo pleŋ ahan ɔ, mìdanasɛ mɔ mì “lenɔbu nɔ [mìwo] nɔnɔwo.”—1 Korɛntitɔwo 12:25, 26.
Can ao xlɔwo le mɛciwo yí wanɔ edro Mawu tɔ mɛ. Àtɛnŋ akpɔ exlɔ akun-akun cɛwo le Yehowa Kunuɖetɔwo mɛ. Mìɖe kuku, ŋgbeɖe mɔ nɔ ŋɖekpokpui ana nàgbe ehadodo koɖo mì o.
Nyɔna ci yí mìkpɔnɔ le ehadodo koɖo mìwo nɔviwo le bɔbɔwo mɛɔ?
Hwenu yí àvaji mì kpɔ le mìwo Fyɔɖuxuxɔ mɛɔ?


text:
NU SI BIBLIA GBLƆ
Atitsoga
Ame geɖe bua atitsoga be enye Kristotɔwo fe dzesi. Ke hã menye amewo katãe xɔe se be ele be woadee kɔ alo azãe le nudodo bubuwo me loo alo be wòanɔ afewo kple sɔlexɔwo me o.
Atitsoga ŋue Yesu ku ɖoa?
NYA SIWO AME AÐEWO GBLƆNA
Romatɔwo wu Yesu esi wohee ɖe atitsoga ŋu.
NYA SI BIBLIA GBLƆ
Wowu Yesu esi ‘wohee ɖe ati ŋu.’ (Dɔwɔwɔwo 5:30, The New Jerusalem Bible) Nya vovovo eve siwo Biblia ŋlɔlawo zã tsɔ ɖɔ nu si ŋu Yesu ku ɖo la fia ati ɖeka ko ke menye eve o. Helagbe me nya stau·rosʹ si agbalẽ si nye Amehehe Ðe Ati Ŋu Le Blema (si le Eŋlisigbe me) zã la fia “ati tsrala ɖeka. Mefia ‘atitsoga’ o.” Nya xyʹlon si wozã le Dɔwɔwɔwo 5:30 “fia ati tsrala alo ati dzro aɖe si ŋu Romatɔwo hea ame ɖo.” *
Ale si Biblia hã fo nu tso Yesu wuwu ŋu la wɔ ɖeka kple se si wotsɔ na blema Israel-viwo. Sea gblɔ be: “Ne ame aɖe wɔ nu vɔ̃ aɖe si dze ku, eye wowui, eye nèhee ɖe ati ŋu la, . . . Mawu fo fi de ame si wohe ɖe ati ŋu” la. (5 Mose 21:22, 23) Esi Kristotɔ apostolo Paulo nɔ susu hem yi se ma dzi la, egblɔ be Yesu zu “fifodeme ɖe mía tefe, elabena woŋlɔ ɖi be: ‘Ame sia ame si wohe ɖe ati [xyʹlon] ŋu la, fifode le edzi.’” (Galatiatɔwo 3:13) Paulo fe nyawo fia be ati—si fia ati tsrala ɖeka—ŋue wowu Yesu ɖo.
“Wowui esi ‘wohee ɖe ati ŋu.”—Dɔwɔwɔwo 10:39, The New Jerusalem Bible.
Ðe Yesu fe nusrɔ̃lawo zã atitsoga le wofe Mawu subɔsubɔ me alo zãe abe Kristotɔwo fe dzesi enea?
NYA SI BIBLIA GBLƆ
Biblia megblɔ le afi aɖeke be Kristotɔ gbãtɔwo zã atitsoga abe subɔsubɔdzesi ene o. Romatɔ siwo nɔ anyi ɣemaɣi boŋue zã atitsoga wònye wofe mawuwo fe dzesi. Ƒe 300 le Yesu fe ku megbe la, Roma Fiagã Konstantino zã atitsoga wònye efe asrafowo fe dzesi, eye emegbe ame siwo gblɔna be yewonye “Kristotɔwo” va te ezazã le wofe sɔlemehawo me.
Esi wònye trɔ̃subɔlawoe zãa atitsoga le wofe mawuwo subɔsubɔ me la, ɖe Yesu fe nusrɔ̃lawo azãe le wofe tadedeagu na Mawu vavã la mea? Le nyatefe me la, wonya be tso gbe aɖe gbe ke la, Mawu mekpɔa ŋudzedze ɖe subɔsubɔ si me wozãa nane fe “nɔnɔme” le ŋu o eye wobia tso Kristotɔwo si hã be woasi le “trɔ̃subɔsubɔ nu.” (5 Mose 4:15-19; 1 Korintotɔwo 10:14) “Mawu nye Gbɔgbɔ,” eye amegbetɔwo mate ŋu akpɔe o. Eya ta Kristotɔ gbãtɔwo mezãa nu siwo ŋku kpɔna be wòakpe ɖe yewo ŋu be yewoate ɖe Mawu ŋu o. Ke boŋ efe gbɔgbɔ kɔkɔe si womekpɔna o la kpena ɖe wo ŋu wosubɔnɛ “le gbɔgbɔ kple nyatefe” me, si wɔ ɖeka kple Mawu fe lɔlɔ̃nu abe ale si wòdze le Ŋɔŋlɔawo me ene.—Yohanes 4:24.
“Nyatefetadeagulawo ade ta agu na Fofo la le gbɔgbɔ kple nyatefe me.”—Yohanes 4:23.
Aleke wòle be Kristotɔwo nade bubu Yesu Kristo Ŋu?
NYA SIWO AMEWO GBLƆNA
“Esɔ eye wòle dzɔdzɔmenu be nane si dzi woto ɖe amegbetɔwo la, nava zu nane si ŋu woanɔ bubu demee eye woazãe le subɔsubɔ me. . . . Ame si dea bubu dzesia ŋu la le bubu dem ame si dzesia le tsitre ɖi na la hã ŋu.”—New Catholic Encyclopedia.
NYA SI BIBLIA GBLƆ
Kristotɔwo nyi fe gã aɖe le Yesu ŋu elabe efe kua na wòle bɔbɔe be woate ŋu atsɔ wofe nu vɔ̃wo ake wo, woate ŋu ate ɖe Mawu ŋu eye woakpɔ agbe mavɔ. (Yohanes 3:16; Hebritɔwo 10:19-22) Womebia tso wo si be woade bubu nunana ma ŋu to Yesu fe nɔnɔmewɔwɔ dzi loo alo agblɔ be yewoxɔ edzi se ko o. Nya lae nye be, “xɔse hã, ne dɔwɔwɔ mekpe ɖe eŋu o la, enye nu kuku.” (Yakobo 2:17) Aleke Kristotɔwo aɖee afia be yewoxɔ Yesu dzi se?
Biblia gblɔ be: “Kristo fe lɔlɔ̃ la fonɛ ɖe mía nu, elabena nu si dzi míelɔ̃ ɖoe nye esi, be ame ɖeka ku ɖe wo katã ta . . . Ale be ame siwo le agbe la naganɔ agbe na wo ɖokuiwo azɔ o, ke woanɔ agbe na ame si ku ɖe wo ta, eye wofɔe ɖe tsitre la boŋ.” (2 Korintotɔwo 5:14, 15) Kristo fe lɔlɔ̃ sia fonɛ ɖe Kristotɔwo nu be woatrɔ wofe agbenɔnɔ eye woadze efe kpɔɖeŋuwo yome. Esia wɔnɛ be wodea bubu Yesu ŋu le mɔ si de ŋgɔ wu subɔsubɔ me dzesiwo zazã nu.
“Esiae nye Fofonye fe lɔlɔ̃nu be ame sia ame si kpɔa Vi la, eye wòxɔa edzi sena la nakpɔ agbe mavɔ.”—Yohanes 6:40.
^ mm. 8 A Critical Lexicon and Concordance to the English and Greek New Testament, Tata 11 lia si Ethelbert W. Bullinger ta, axa 818-819.


text:
NYATI SI LE AKPAA DZI
Nyatefe Si Ku Ðe Halloween Ŋu
Ðe woɖua azã si woyɔna be Halloween le mia gbɔa? Ame akpa gãtɔ nya nu tso Halloween ŋu le United States kple Canada eye woɖunɛ fe sia fe le October 31 lia dzi. Ke hã Halloween-kɔnuwo bɔ ɖe dukɔ geɖewo me. Le tefe geɖewo la, woɖua azã siwo fe ŋkɔwo to vovo gake nu siwo ɖi wo nɔewo dzena le wofe kɔnuwo kple Halloween-kɔnuwo me, siwo dometɔ aɖewoe nye: kadodo kple ame kukuwo fe gbɔgbɔwo, azizãwo, adzetɔwo kple gbɔgbɔ vɔ̃wo gɔ̃ hã.
ANƆ eme be mèxɔ gbɔgbɔwo dzi se o. Ðewohĩ èbua Halloween kple azã siwo ɖii la ɖuɖu be enye modzakaɖeɖe kple kpekpe ɖe ye viwo ŋu be wofe susu naʋu ko. Gake ame bubuwo bua azã siawo be wogblẽa nu le ame ŋu le susu siwo gbɔna ta:
Agbalẽ aɖe (Encyclopedia of American Folklore) gblɔ be: “Nu si koŋ ŋu Halloween ku ɖo lae nye kadodo kple gbɔgbɔmeŋusẽ siwo dometɔ geɖe doa ŋɔdzi na ame alo nana wovɔ̃na.” (Kpɔ aɖaka si nye “Halloween Ƒe Ŋutinya.”) Nenema kee azã bubu siwo ɖi Halloween la ɖuɖu dzɔ tso trɔ̃subɔsubɔ me eye tɔgbui kukuwo subɔsubɔ dzi koŋue wotu wo ɖo. Egbea gɔ̃ hã la, ame siwo tso xexea fe akpa vovovowo la doa ka kple nu siwo woyɔna be ame kukuwo fe gbɔgbɔ le azã siawo ɖuɣiwo.
Togbɔ be wobua Halloween be enye Amerikatɔwo fe azã hã la, fe sia fe la dukɔ geɖewo hã va le azã sia ɖum. Gake ame siwo va le Halloween ɖum fifia la menyana kura be trɔ̃subɔsubɔ mee efe dzesiwo, atsyɔ̃ɖoɖowo kple kɔnuwo dzɔ tso o, eye kɔnu siawo fe akpa gãtɔ do fome kple gbɔgbɔmeŋusẽwo kple vivimeŋusẽwo.
—Kpɔ aɖaka si nye “Afi Kae Wòdzɔ Tso?”
Adzetɔwo fe habɔbɔ si woyɔna be Wika (Wicca) me tɔ akpe geɖe siwo wɔa Kelt-tɔwo fe kɔnuwo la gakpɔtɔ yɔa Halloween be Samhain, si nye ŋkɔ si woyɔna nɛ le blema, eye wobunɛ be eyae nye fiẽ kɔkɔetɔ le fea me. Nyadzɔdzɔgbalẽ si nye USA Today ŋlɔ bena adzetɔ xɔŋkɔ aɖe gblɔ be: “Kristotɔwo ŋutɔwo ‘menyae o, woɖua míafe azã kpli mí. . . . Edzɔa dzi na mí ŋutɔ.’”
Azãwo abe Halloween ene la mewɔ ɖeka kple Biblia fe nufiafiawo o. Biblia xlɔ̃ nu be: “Bokɔnɔ, goloɖola, zidoedola kple dzotɔ, busudoamela, adzetɔ, nukala, kple ŋɔliyɔla aɖeke meganɔ dowòme o.”
—5 Mose 18:10, 11; kpɔ 3 Mose 19:31 kple Galatiatɔwo 5:19-21 hã.
Le nu siwo me míedzro va se ɖe fifia la, anyo be nànyae be Halloween kple azã siwo ɖii la dzɔ tso trɔ̃subɔsubɔ me. Esia nyanya nyuie akpe ɖe ŋuwò be nàva wɔ ɖeka kple ame siwo meɖua azã siawo o.
Nyadzɔdzɔgbalẽ si nye USA Today ŋlɔ bena adzetɔ xɔŋkɔ aɖe gblɔ be: “Kristotɔwo ŋutɔwo ‘menyae o, woɖua míafe azã kpli mí. . . . Edzɔa dzi na mí ŋutɔ.’”
^ mm. 37 Blemanya si nye Hallow gɔmee nye “ame kɔkɔe.” Ame Kɔkɔewo Katã Ƒe Azã nye azã si woɖuna tsɔ dea bubu ame kɔkɔe siwo ku ŋu. Woyɔa fiẽ si doa ŋgɔ na Ame Kɔkɔewo Katã Ƒe Azã la be All Hallow Even eye wova tsoe kpuie emegbe be Halloween.


text:
ŊUTINYA 9
Noa Kpa Aɖakaʋu Aɖe
SRƆ̃NYƆNU ɖeka kple viŋutsu etɔ̃ nɔ Noa si. Viaŋutsuawo fe ŋkɔwoe nye Sem, Xam, kple Yafet. Eye srɔ̃ ɖekaɖeka nɔ viaŋutsu siawo dometɔ ɖesiaɖe si. Eyata ame enyi ye le Noa fe fomea me.
Azɔ Mawu na Noa wɔ nu mawɔkpɔ aɖe. Egblɔ nɛ be wòakpa aɖakaʋu gã aɖe. Aɖakaʋu sia lolo abe tɔdziʋu gã aɖe ene, gake eɖi aɖaka gã aɖe, si didi legbee. Mawu gblɔ be: ‘Nawɔe wòakɔ dzisasrã etɔ̃, eye natso eme woanye xɔdɔmewo.’ Xɔdɔmeawo nye Noa kple efe fomea tɔ, lãwo tɔ, kple nuɖuɖu, siwo katã ahiã na wo la tɔ.
Mawu gagblɔ na Noa be wòatre aɖakaʋua be tsi nagatoe age ɖe eme o. Mawu gblɔ be: ‘Mele tsiɖɔɖɔ gã aɖe he ge vɛ ahatsrɔ̃ xexeame katã. Nusianu, si mele aɖakaʋua me o la aku.’
Noa kple viaŋutsuawo ɖo to Yehowa hedze aɖakaʋua kpakpa gɔme. Gake ame bubuawo ya la, ɖeko woko wo. Woyi nu vlo wɔwɔ dzi. Esi Noa gblɔ nusi Mawu wɔwɔ ge la na wo la, amea ɖeke mexɔ edzi se o.
Exɔ ɣeyiɣi aɖe hafi wokpa aɖakaʋu la vɔ, elabena elolo ŋutɔ. Mlɔeba la, le fe geɖe megbe la, wowu enu. Azɔ Mawu gblɔ na Noa be wòakplɔ lãwo ade aɖakaʋu la me. Mawu gblɔ be nekplɔ lã fomevi aɖewo eveve, atsu kple asi ayi emee. Ke efomevi bubuawo la, Mawu gblɔ na Noa be wòakplɔ adreadre ayi emee. Mawu gagblɔ na Noa be wòakplɔ dzifoxe fomevi vovovowo katã ayi emee. Alesi tututu Mawu gblɔ la, nenemae Noa wɔ.
Emegbe la, Noa kple efe fomea hã yi ɖe aɖakaʋua me. Tete Mawu do ʋɔa ɖe wo nu. Noa kple efe fomea lala le eme. Bu eŋu kpɔ ko be yele aɖakaʋu ma me kpli wo hele lalam. Ðe tsiɖɔɖɔa ava nyatefe abe alesi Mawu gblɔ enea?


text:
ŊUTINYA 46
Yeriko Gliawo
NUKAE na be Yerixo-gli siawo le mumum? Edze abe tu gã aɖe alo bɔmb woda wo ene. Gake le ŋkeke mawo me la, bɔmb mele wo si o; tu gɔ̃ hã mele wo si o. Yehowa wɔ nukunu bubu aɖe! Na míakpɔ alesi wòdzɔe la ɖa.
Se nusi Yehowa gblɔ na Yosua: ‘Mi kple wò aʋawɔlawo mizɔ fo xlã du la. Mizɔ fo xlãe zi ɖeka gbe ɖeka hena ŋkeke ade. Mikɔ nubablaɖaka la ɖe asi. Nunɔla adre nanɔ aɖaka la ŋgɔ aku wofe kpẽawo.
‘Le ŋkeke adrelia dzi la, miazɔ afo xlã du la zi adre. Azɔ miaku kpẽawo edziedzi, eye amesiame nado aʋaɣli sesĩe. Eye gliawo amu adze anyi!’
Yosua kple ameawo wɔ nusi Yehowa gblɔ la. Esi wonɔ azɔlia dzi la, amesiame zi ɖoɖoe. Ame aɖeke megblɔ nya aɖeke o. Nusi nɔ ɖiɖim koe nye kpẽawo fe ɖiɖi kple azɔli la. Ðewohĩ Mawu fe amewo fe futɔ, siwo le Yerixo la vɔ̃ ŋutɔ. Èkpɔ ka dzẽ ma, si wosa ɖe fesrea nua? Ameka fe fesre enye ma? Ẽ, Raxab wɔ nusi ŋkutsala eveawo gblɔ be newɔ la. Efe fomea katã le xɔa me kplii hele nu kpɔm.
Mlɔeba le ŋkeke adreagbe, esi wozɔ fo xlã dua zi adre vɔ la, kpẽawo ɖi, aʋawɔlawo do ɣli, eye gliawo mu. Eye Yosua gblɔ be: ‘Miwu amesiame, eye miatɔ dzo du la. Mitɔ dzo nusianu. Migblẽ klosalo, sika, akɔbli kple gayibɔ la ko ɖi ne miatsɔ ade Yehowa fe agbadɔ la fe nudzraɖofe.’
Yosua gblɔ na ŋkutsala eveawo be: ‘Miyi Raxab feme, miaɖe eya kple efe fome la do goe.’ Raxab kple efe fome la tsi agbe abe alesi ŋkutsalawo do ŋugbee ene.


text:
Kristotɔwoe Mienyea?
Ɛ̃. Míenye Kristotɔwo le susu siwo gbɔna la ta:
Míedzea agbagba be míazɔ ɖe Kristo fe nufiafiawo dzi ahasrɔ̃ efe nuwɔnawo pɛpɛpɛ.
—1 Petro 2:21.
Míexɔe se be Yesu Kristo ye nye ame vevitɔ si dzi míato akpɔ xɔxɔ, eye míexɔe se hã be
“xɔxɔ la mele ame bubu aɖeke me o, elabena ŋkɔ bubu aɖeke mele dzifoa te, si wona ame aɖe le amegbetɔwo dome, si dzi wòle be míato akpɔ xɔxɔ o.”
—Dɔwɔwɔwo 4:12.
Hafi amewo nazu Yehowa Ðasefo la, wonyrɔa wo le Yesu fe ŋkɔ me.
—Mateo 28: 18, 19.
Míedoa gbe ɖa le Yesu fe ŋkɔ me.
—Yohanes 15:16.
Míexɔe se be Yesu Kristoe nye Ta, alo ame si woɖo be wòakpɔ ŋusẽ ɖe ŋutsu sia ŋutsu dzi.
—1 Korintotɔwo 11:3.
Gake míeto vovo na subɔsubɔha bubu siwo woyɔna be Kristotɔwo la le mɔ geɖewo nu. Le kpɔɖeŋu me, míexɔe se be Biblia fia nu be Mawu fe Vie Yesu nye, ke menye Mawuɖekaetɔ̃ fe akpa aɖeke o. (Marko 12:


text:
TA ADRELIA
Mɔkpɔkpɔ Vavã si Li na Wò Ame Vevi Siwo Ku
Aleke míewɔ nya be woafɔ ame kukuwo ɖe tsitre ŋutɔŋutɔ?
Didi kae le Yehowa me ɖe ame kukuwo fɔfɔ ɖe tsitre ŋu?
Amekawoe woafɔ ɖe tsitre?
1-3. Futɔ kae nyã mí katã ɖe nu, eye nukatae nusi Biblia fia me dzodzro ana míakpɔ gbɔdzɔe?
TSƆE BE futɔ vɔ̃ɖivɔ̃ɖi aɖe kplɔ wò ɖo vevie kple du. Futɔa sesẽ wu wò eye efe afɔ hã le tsɔtsɔm wu tɔwò. Ènyae nyuie be mekpɔa nublanui na ame o elabena èkpɔ etefe wòwu xɔ̃wò vevi aɖewo xoxo. Aleke ke nèle dua simee o, èkpɔe be tetem ko wòle ɖe ŋuwò. Edze abe mɔkpɔkpɔ aɖeke kura megali na wò o ene. Gake kasia, ame aɖee nye ma va do be yeaxɔ na wò. Amea sesẽ kura wu wò futɔa, eye wògblɔ na wò be yeakpe ɖe ŋuwò. Gbɔdzɔe ka gbegbee nye si esia ana nàkpɔ!
2 Le mɔ aɖe nu la, futɔ sia tɔgbe nyã wò ɖe nu ŋutɔŋutɔ. Enyã mí katã ɖe nu. Abe alesi míesrɔ̃e le ta si do ŋgɔ me ene la, Biblia la yɔ ku be futɔ. Mía dometɔ aɖeke meli si ate ŋu asi le enu loo alo ate ŋu awɔ avu kplii aɖu edzi o. Mía dometɔ akpa gãtɔ míekpɔ etefe futɔ sia kplɔ míafe ame veviwo dzoe. Gake ŋusẽ le Yehowa si kura wu ku. Yehowae nye Xɔnametɔ lɔ̃ame si ɖee fia xoxo be yeate ŋu aɖu futɔ sia dzi. Eye edo ŋugbe hã be yeatsrɔ̃ futɔ sia si nye ku la ɖa kura tegbee. Biblia fia mí be: “Futɔ mamlɛtɔ, si woaɖe ɖa la, enye ku.” (Korintotɔwo I, 15:26) Nyanyui aɖee nye ma!
3 Azɔ na míabu alesi míesena le mía ɖokui me ne ku va kplɔ míafe ame vevi aɖe dzoe ŋu akpɔ vie. Esia wɔwɔ ana míava se nane si ahe dzidzɔ vɛ na mí la gɔme nyuie. Nya lae nye be Yehowa do ŋugbe be ame kukuwo agava nɔ agbe ake. (Yesaya 26:19) Woagatrɔ ava agbe me. Emae nye tsitretsitsi fe mɔkpɔkpɔ la.
NE MÍAƑE AME VEVI AÐE KU
4. (a) Nukatae ne míenya alesi Yesu se le eɖokui me esi efe ame vevi aɖe ku la, ate ŋu ana míanya alesi Yehowa hã sena le eɖokui me le ku ŋu? (b) Amekawoe va nye Yesu xɔlɔ̃ veviwo?
4 Ame vevi aɖe ku na wò kpɔa? Vevesese, nuxaxa, kple wɔnamanɔameŋu fe seselelãme siwo wòhena vɛ dzena abe ɖe wowu tsɔtsɔ ene. Ne míeɖo nɔnɔme siawo me la, Mawu fe Nya la mee wòle be míadi akɔfafa atsoe. (Korintotɔwo II, 1:3, 4) Biblia la kpe ɖe mía ŋu míese alesi Yehowa kple Yesu sena le wo ɖokui me le ku ŋu gɔme. Yesu, amesi fe amenyenye kple nɔnɔme sɔ kple Fofoa tɔ pɛpɛpɛ la, nya vevesese si gbegbe wònyena ne ku dzɔ ɖe ame dzi. (Yohanes 14:9) Ne Yesu yi Yerusalem la, eɖia tsa yina Betania si nye du si medidi tso afima o me va srãa Lazaro kple nɔvianyɔnu Maria kple Marta kpɔna. Wova zu xɔlɔ̃ veviwo. Biblia gblɔ be: “Yesu lɔ̃a Marta kple nɔvianyɔnua kpakple Lazaro.” (Yohanes 11:5) Gake abe alesi míesrɔ̃e le ta si do ŋgɔ me ene la, Lazaro enye ma ku.
5, 6. (a) Aleke Yesu wɔ nui esi wòyi Lazaro fometɔ siwo nɔ nu xam gbɔ? (b) Nukata Yesu fe nuxaxa nye nusi naa dzi ɖoa mía fo?
5 Aleke Yesu se le eɖokui me esi exɔlɔ̃a ku? Nuŋlɔɖia gblɔ na mí be Yesu yi Lazaro fometɔwo kple xɔlɔ̃wo gbɔ esime wonɔ wofe ame si ku la fam. Alesi wonɔ nu xamee la tefekpɔkpɔ wɔ dɔ ɖe Yesu dzi vevie. Nuŋlɔɖia gblɔ be Yesu ‘xa nu vevie le gbɔgbɔ la me, eye efe dzi ʋuʋu.’ Tete “Yesu fa avi.” (Yohanes 11:33, 35) Ðe Yesu fe nuxaxa fia be mɔkpɔkpɔ aɖeke menɔ esi oa? Ao, menye nenemae kura o. Le nyatefe me la, Yesu nya be yele nu wɔnuku aɖe wɔ ge le afima kpuie. (Yohanes 11:3, 4) Ke hã enya vevesese kple nuxaxa si gbegbe ku hena vɛ.
6 Le mɔ aɖe nu la, Yesu fe nuxaxa nye nusi naa dzi ɖoa mía fo. Efia mí be Yesu kple Fofoa, Yehowa, medi kura be ku nanɔ anyi o. Gake Yehowa Mawu ate ŋu aɖu futɔ ma dzi bɔbɔe! Mina míakpɔ nusi Mawu na Yesu wɔ ɖa.
“LAZARO LEE, DO GO!”
7, 8. Nukatae wòdze abe Lazaro fe nɔnɔmea na mɔkpɔkpɔ aɖeke meganɔ fanametɔwo si o ene, gake nukae Yesu wɔ?
7 Kpeto aɖe mee woɖi Lazaro ɖo, eyata Yesu bia be woamli kpe si wotsɔ xe doa nui la ɖa. Marta melɔ̃ ɖe edzi o elabena ŋkeke ene va yi xoxo tso esime Lazaro ku, eye enya be fifia efe ŋutilã ate gbegblẽ. (Yohanes 11:39) Amekae aganɔ mɔ kpɔm be woate ŋu awɔ nane le nɔnɔmea ŋu?
8 Womli kpea ɖa, eye Yesu do ɣli sesĩe be: “Lazaro lee, do go!” Nukae dzɔ? ‘Amesi ku hafi la do go va.’ (Yohanes 11:43, 44) Àte ŋu akpɔ alesi amesiwo nɔ afima la akpɔ dzidzɔe ɖa le susu mea? Lazaro ɖanye wo nɔviŋutsu, fometɔ, xɔlɔ̃, alo afelika o, wo katã wonya nyuie be eku. Gake fifia, ame ma si wolɔ̃ vevie la tututue nye ma gava le tsitre ɖe wo dome. Anya wɔ na wo abe drɔ̃e kum yewonɔ ene. Ðikeke mele eme o be wo dometɔ geɖe anya wɔ atuu na Lazaro kple dzidzɔ gã aɖe. Ku dzi ɖuɖu ka gbegbee nye si!
9, 10. (a) Aleke Yesu ɖe Amesi gbɔ ŋusẽ si wòtsɔ fɔ Lazaro ɖe tsitre tso la fiae? (b) Viɖe kawoe míakpɔ ne míexlẽ tsitretsitsi ŋu nya siwo woŋlɔ ɖe Biblia me?
9 Yesu megblɔ be ye ŋutɔ yefe ŋusẽe yetsɔ wɔ nukunu gã sia o. Le gbe si wòdo ɖa do ŋgɔ hafi yɔ Lazaro me la, ena wòdze fã be Yehowae nye Amesi gbɔ tsitretsitsia tso. (Yohanes 11:41, 42) Menye esiae nye zi gbãtɔ si Yehowa zã efe ŋusẽa le mɔ sia nu o. Lazaro fɔfɔ ɖe tsitre nye nukunu sia tɔgbe asieke siwo woŋlɔ ɖe Mawu fe Nya la me dometɔ ɖeka ko. * Nuŋlɔɖi siawo xexlẽ kple nusrɔsrɔ̃ tso wo ŋu doa dzidzɔ na ame ŋutɔ. Wofia mí be Mawu mekpɔa ame ŋkume o, elabena efɔ ɖeviwo kple tsitsiawo, ŋutsuwo kple nyɔnuwo, Israel-viwo kple amesiwo menye Israel-viwo o siaa ɖe tsitre. Eye aleke gbegbe ŋutinya mawo ɖee fia be amewo kpɔ dzidzɔe nye si! Le kpɔɖeŋu me, esi Yesu fɔ nyɔnuvi sue aɖe ɖe tsitre la, edzilawo ‘gli kple dzidzɔ gã.’ (Marko 5:42) Nyatefee, nusi Yehowa wɔ na wo la do dzidzɔ na wo ale gbegbe be womaŋlɔe be akpɔ o.
10 Ele eme baa be amesiwo Yesu fɔ ɖe tsitre la gaku mlɔeba ya. Ke ɖe wòfia be wo fɔfɔ ɖe tsitre meɖe vi aɖeke oa? Menye nenemae kura o. Biblia fe nuŋlɔɖi siawo ɖo kpe nyatefenya veviwo dzi na mí eye wògana mɔkpɔkpɔ hã mí.
NUSIWO MÍESRƆ̃ TSO TSITRETSITSI ŊUTI NUŊLƆÐIAWO ME
11. Aleke Lazaro fɔfɔ ɖe tsitre ŋuti nuŋlɔɖia ɖo kpe nya si le Nyagblɔla 9:5 fe nyatefenyenye dzii?
11 Biblia fia mí be “kukuawo menya naneke o.” Womegale agbe o eye womegale afi aɖeke hã o. Lazaro fe tsitretsitsi ŋuti nuŋlɔɖia ɖo kpe nyatefenya sia dzi. Esi Lazaro gagbɔ agbe la, ɖe wòva ɖɔ alesi dzifo le na amewo wòdzɔ dzi na woa? Alo ɖe wòfo nu tso dzomavɔ fe fukpekpe dziŋɔ aɖe ŋu wòna vɔvɔ̃ ɖo amewoa? Ao. Nya aɖeke mele Biblia me si fia be Lazaro gblɔ nya siawo fe ɖeke o. Le ŋkeke ene siwo me wòku la, ‘meganya naneke o.’ (Nyagblɔla 9:5) Ðeko Lazaro nɔ alɔ̃ dɔm le ku me.—Yohanes 11:11.
12. Nukata míate ŋu aka ɖe edzi be wofɔ Lazaro ɖe tsitre ŋutɔŋutɔ?
12 Lazaro ŋuti nuŋlɔɖia gafia mí hã be nu ŋutɔŋutɔe tsitretsitsia nye, ke menye nyakpakpa aɖe ko o. Yesu fɔ Lazaro ɖe tsitre eye ameha gã aɖe kpɔ etefe. Subɔsubɔhakplɔla siwo lé fu Yesu kura gɔ̃ hã megbe be nukunu sia dzɔ o. Nya si wogblɔ boŋ enye: “Nuka míawɔ? Elabena amesia [Yesu] le dzesi geɖewo wɔm.” (Yohanes 11:47) Ame geɖe yi va kpɔ ŋutsu si wofɔ ɖe tsitre la. Esia na be ame geɖe wu gava xɔ Yesu dzi se. Wokpɔe dze sii be agbe gbɔgbɔ Lazaro nye kpeɖodzi ŋutɔŋutɔ be Mawue dɔ Yesu ɖo ɖa. Kpeɖodzi ŋutɔŋutɔ sia sẽ ŋu ale gbegbe be Yuda-subɔsubɔhakplɔla siwo nye dzimesesẽtɔwo ɖo nugbe be yewoawu Yesu kple Lazaro siaa.—Yohanes 11:53; 12:9-11.
13. Kpeɖodzi kae le mía si si ta míaxɔe ase be Yehowa ate ŋu afɔ ame kukuwo ɖe tsitre ŋutɔŋutɔ?
13 Ðe susu le eme be míaxɔe ase be woava fɔ ame kukuwo ɖe tsitre ŋutɔŋutɔa? Ẽ, elabena Yesu gblɔ be ŋkeke gbɔna si woafɔ ‘amesiwo katã le ŋkuɖodzi yɔdowo me’ la ɖe tsitre. (Yohanes 5:28) Yehowae nye nusianu si le agbe la Wɔla. Ðe wòasesẽ na mí be míaxɔe ase be ate ŋu agbugbɔ agbe ana nusi me agbe mele oa? Le nyatefe me la, esia dzixɔxɔse atso alesi gbegbe Yehowa ate ŋu aɖo ŋku nu dzii gbɔ. Ke ɖe wòate ŋu aɖo ŋku míafe lɔlɔ̃tɔ siwo ku dzia? Ɣletivi gbogbo manyaxlẽ aɖee le dzifonutoa me katã, ke hã Mawu yɔa wo dometɔ ɖesiaɖe fe ŋkɔ! (Yesaya 40:26) Eyata Yehowa Mawu ate ŋu aɖo ŋku míafe lɔlɔ̃tɔ siwo ku la dzi pɛpɛpɛ le nusianu me, eye ele klalo be yeagbɔ agbe wo hã.
14, 15. Abe alesi Hiob fe nyawo ɖee fiae ene la, aleke gbegbe Yehowa di be yeagbɔ agbe ame kukuwoe?
14 Gake aleke gbegbe Yehowa di be yeagbɔ agbe ame kukuwoe? Biblia fia mí be enye efe didi vevie be yeafɔ ame kukuwo ɖe tsitre. Nutefewɔla Hiob bia nya sia be: “Ne ŋutsu ku la, ɖe wògagbɔa agbea?” Hiob nɔ nu fom tso alesi wòanɔ yɔdo me anɔ lalam vaseɖe esime ɣeyiɣia nade be Mawu naɖo ŋku edzi ŋu. Egblɔ na Yehowa be: “Àyɔm, eye matɔ na wò, [elabena] wò asinudɔwɔwɔ fe nu le dzrowòm.”—Hiob 14:13-15.
15 Wò ya bu eŋu kpɔ ko! Ele Yehowa dzrom vevie ŋutɔ be yeagbɔ agbe ame kukuwo. Ðe mefaa dzi na mí be míasrɔ̃e be aleae Yehowa sena le eɖokui me oa? Gake aleke tsitretsitsi si le ŋgɔ gbɔna la anɔ? Amekawoe woafɔ ɖe tsitre, eye le afika?
“AMESIWO KATÃ LE YƆDOWO ME”
16. Tefe ka fomevie amesiwo woafɔ ɖe tsitre la ava nɔ?
16 Amewo fɔfɔ ɖe tsitre ŋuti nuŋlɔɖi siwo le Biblia me la fia nu geɖe mí tso tsitretsitsi si le ŋgɔ gbɔna ŋu. Anyigba dzi afisiae wogbɔ agbe amewo le eye wogava wɔ ɖeka kple wofe fometɔwo. Aleae tsitretsitsi si le ŋgɔ gbɔna la anɔ—gake eya anyo wu sasasã. Míesrɔ̃e le Ta 3 lia me be Mawu fe tameɖoɖoe nye be anyigba bliboa nazu paradiso. Eyata menye xexe si me yɔ fũ kple aʋawɔwɔ, nuvlowɔwɔ, kple dɔléle mee woafɔ amewo woava nɔ o. Mɔnukpɔkpɔ asu wo si be woanɔ agbe tegbee le ŋutifafa kple dzidzɔ blibo me le anyigba sia dzi.
17. Ame nenie woafɔ ɖe tsitre?
17 Amekawoe woafɔ ɖe tsitre? Yesu gblɔ be ‘amesiwo katã le ŋkuɖodzi yɔdowo me ase yefe gbe eye woado go.’ (Yohanes 5:28, 29) Nenema ke Nyaɖeɖefia 20:13 hã gblɔ be: “Atsiafu ɖe ame kuku, siwo le eme la, hena, eye ku kple tsiẽfe [Hades] woɖe ame kuku, siwo le wo si la, hena.” Eyata “tsiẽfe,” alo Hades, tsi tre ɖi na amefomea fe yɔdo. (Kpɔ Megbenyawo, le axa 212-13.) Yɔdo mawo katã atsi fuflu. Ame biliɔn geɖe siwo le gbɔgbɔm ɖe eme le wo me la agagbɔ agbe. Apostolo Paulo gblɔ be: “Tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Nya mawo gɔme ɖe?
18. Amekawoe nye ‘ame dzɔdzɔe’ siwo woafɔ ɖe tsitre, eye aleke tsitretsitsi mɔkpɔkpɔa ate ŋu aɖe vi na wò ŋutɔe?
18 ‘Ame dzɔdzɔe’ siawo dometɔ aɖewoe nye ame geɖe siwo ŋu nya míexlẽna le Biblia me siwo nɔ anyi hafi Yesu va anyigba dzi. Ðewohĩ wò susu ayi amewo abe Noa, Abraham, Sara, Mose, Rut, Ester, kple bubuawo ene dzi. Wofo nu tso ŋutsu kple nyɔnu xɔsetɔ siawo dometɔ aɖewo ŋu le Hebritɔwo ta 11 lia me. Gake menye woawo koe nye “ame dzɔdzɔewo” o, ke boŋ Yehowa subɔla siwo ku le míafe ŋkeke siawo me hã le wo dome. Enyo ŋutɔ be le tsitretsitsi mɔkpɔkpɔa ta míate ŋu avo tso vɔvɔ̃ na ku me azɔ.—Hebritɔwo 2:15.
19. Amekawoe nye “ame madzɔmadzɔwo,” eye mɔnukpɔkpɔ kae Yehowa aʋu ɖi na wo lɔlɔ̃tɔe?
19 Ke amesiwo katã mesubɔ Yehowa alo ɖo toe o le esi mɔnukpɔkpɔ mesu wo si wodze si eyama o ya ɖe? Womaŋlɔ ‘ame madzɔmadzɔ’ biliɔn geɖe mawo hã be o. Woafɔ woawo hã ɖe tsitre eye ɣeyiɣi asu wo si be woatsɔ asrɔ̃ nu tso Mawu vavã la ŋu ahasubɔe. Le ɣeyiɣi fe didime si nye fe akpe ɖeka me la, woafɔ ame kukuwo ɖe tsitre ahana mɔnukpɔkpɔ wo be woawɔ ɖeka kple nutefewɔla siwo le anyigba dzi le Yehowa subɔsubɔ me. Ɣeyiɣi dodzidzɔname ŋutɔ aɖee wòanye. Ɣeyiɣi siae Biblia yɔ be Ʋɔnudrɔ̃gbe la. *
20. Nukae nye dzomavɔʋe alo Gehenna, eye amekawoe yia afima?
20 Ðe esia le fiafiam be woafɔ amesiame si nɔ agbe le anyigba sia dzi kpɔ la ɖe tsitrea? Ao. Biblia la gblɔ be amesiwo ku la dometɔ aɖewo le “dzomavɔʋe me,” alo “Gehenna, NW.” (Luka 12:5) Aɖukpo aɖe si nɔ blema Yerusalem-dua fe gliwo godo fe ŋkɔ me ye woɖe ŋkɔ Gehenna tsoe. Afimae dzo nɔa bibim le ɣesiaɣi wotsɔa nu kukuwo kple gbeɖuɖɔwo fua gbe ɖo. Amesiwo ku siwo Yudatɔwo bu be womedze be woaɖi wo o eye womedze be woagafɔ wo ɖe tsitre o lae wotsɔna fua gbe ɖe afima. Eyata wotsɔ dzomavɔʋe alo Gehenna wɔ tsɔtsrɔ̃ ɖikaa fe kpɔɖeŋu si sɔ. Togbɔ be Yesu awɔ akpa aɖe le ʋɔnudɔdrɔ̃ me hã la, Yehowae nye Ʋɔnudrɔ̃lagã na agbagbeawo kple kukuawo. (Dɔwɔwɔwo 10:42) Mafɔ amesiwo wòdrɔ̃ ʋɔnui be wonye ame vɔ̃ɖi siwo gbe tɔtrɔ wɔwɔ la ɖe tsitre gbeɖe o.
TSITRETSITSI YI DZIƑO
21, 22. (a) Tsitretsitsi bubu kae gali? (b) Amekae nye ame gbãtɔ si wofɔ ɖe tsitre le gbɔgbɔ me kpɔ?
21 Biblia gafo nu tso tsitretsitsi bubu aɖe hã ŋu, si me woagbɔ agbe amewo woazu gbɔgbɔmenuwɔwɔwo ayi dzifo. Tsitretsitsi sia fe kpɔɖeŋu ɖeka koe le Biblia me, si nye Yesu Kristo fe tsitretsitsi.
22 Esi Yesu va anyigba dzi eye wowui la, Yehowa meɖe mɔ Via wɔnutefe la tsi yɔdo me o. (Psalmo 16:10; Dɔwɔwɔwo 13:34, 35) Mawu fɔ Yesu ɖe tsitre, gake mefɔe wònye amegbetɔ o. Apostolo Petro ɖe eme be ‘wowu Kristo le ŋutilã gome, ke wogbɔ agbee le gbɔgbɔ gome.’ (Petro I, 3:18) Nukunu gã aɖee wònye vavã. Wogbɔ agbe Yesu wòganye gbɔgbɔmeme sẽŋu aɖe! (Korintotɔwo I, 15:3-6) Yesue nye ame gbãtɔ si kpɔ ŋutikɔkɔe fe tsitretsitsi sia tɔgbe. (Yohanes 3:13) Gake mase ɖe eya ɖeka ko dzi o.
23, 24. Amekawoe le Yesu fe “ha sue” la me, eye ame nenie wonye?
23 Esi Yesu nya be yeagatrɔ ayi dzifo kpuie ta la, egblɔ na eyomedzela wɔnutefeawo be yeayi ‘ava dzra tefe ɖo ɖi na wo.’ (Yohanes 14:2) Yesu yɔ amesiwo ayi dzifo be wonye “ha sue.” (Luka 12:32) Ame nenie anɔ Kristotɔ wɔnutefewo fe fufofo sue sia me? Apostolo Yohanes gblɔ le Nyaɖeɖefia 14:1 be: “Mekpɔ, eye kpɔ ɖa, alẽvi la [Yesu Kristo] le tsitre ɖe Zion-to la dzi, eye ame akpe alafa ɖeka blane vɔ ene, siwo fe ŋgonu woŋlɔ efe ŋkɔ kple Fofoa fe ŋkɔ ɖo la, le eŋu.”
24 Kristotɔ siwo fe xexlẽmee nye 144,000, siwo dome Yesu fe apostolo wɔnutefeawo le, lae nye amesiwo woafɔ ɖe tsitre ayi dzifo. Ɣekaɣie wofe tsitretsitsia dze egɔme? Apostolo Paulo ŋlɔ be esia adzɔ le Kristo fe anyinɔɣi. (Korintotɔwo I, 15:23) Àva srɔ̃e le Ta 9 lia me ahakpɔe be ɣeyiɣi ma mee míele fifia. Eyata woafɔ ame 144,000 la dometɔ ʋɛ siwo susɔ, siwo aku le míafe ŋkeke sia me la, ɖe tsitre enumake woayi dzifo. (Korintotɔwo I, 15:51-55) Gake amefomea me tɔ akpa gãtɔ fe mɔkpɔkpɔ enye be woafɔ wo ɖe tsitre woava nɔ Paradiso me le anyigba dzi.
25. Nuka mee míadzro le ta si kplɔ esia ɖo me?
25 Ẽ, Yehowa aɖu futɔ si nye ku dzi ŋutɔŋutɔ, eye wòaɖee ɖa kura tegbee! (Yesaya 25:8) Gake ɖewohĩ àbia be, ‘Nukae amesiwo woafɔ ɖe tsitre ayi dzifo la ava wɔ le afima?’ Woava nye dziɖulawo le Fiaɖufe wɔnuku aɖe me le dzifo. Míasrɔ̃ nu geɖe tso dziɖuɖu ma ŋu le ta si kplɔ esia ɖo me.
^ mm. 9 Nuŋlɔɖi bubuawo dze le Fiawo I, 17:17-24; Fiawo II, 4:32-37; 13:20, 21; Mateo 28:5-7; Luka 7:11-17; 8:40-56; Dɔwɔwɔwo 9:36-42; kple Dɔwɔwɔwo 20:7-12.
^ mm. 19 Hena numeɖeɖe geɖe ku ɖe Ʋɔnudrɔ̃gbe la kpakple nusi dzi woanɔ te ɖo adrɔ̃ ʋɔnu amewoe ŋu la, taflatse kpɔ Megbenyawo, le axa 213-15.